ועדת החינוך, התרבות והספורט, כנסת 17, פרוטוקול מספר 52, 2006-08-28 09:00

מיכאל מלכיאור: אנחנו פותחים את הישיבה.

מיכאל מלכיאור: אנו נמצאים ממש בדקה ה-90 לקראת פתיחת שנת-הלימודים ויש המון נושאים על סדר היום של ועדת החינוך לקראת שנת הלימודים, זה ברור ומובן ויש כל שנה ומעבר למה שיש כל שנה, יש את הדברים המיוחדים שבאו בעקבות המלחמה וההיערכות המיוחדת גם בעוטף עזה וגם בצפון.

מיכאל מלכיאור: נדון הבוקר גם בהיערכות הכללית, גם בהיערכות המיוחדת בצפון ובדרום וגם בהיערכות המיוחדת במגזר החרדי.

מיכאל מלכיאור: העליתי את זה בעקבות כמה דברים רציניים מאוד ששמענו פה במשך השבועות הללו, על משבר שיש בתחום הזה.

מיכאל מלכיאור: לא הכל נספיק בשעתיים הללו, יש לנו המשך דיון על יום חינוך ארוך בשעה 11, יכול להיות שנצטרך בכמה דקות להאריך את הישיבה הראשונה.

מיכאל מלכיאור: היון ביום חינוך ארוך זה אישור שאנחנו צריכים באופן פורמאלי לאשר את הצעת משרד החינוך של הרחבה של יום חינוך ארוך לעוד מספר יישובים, במיוחד בנושא גן חובה וזה דבר קצת מסובך חוקית, אם זה היה בפנים או לא היה בפנים.

מיכאל מלכיאור: אבל אנחנו נדון בזה ואני מקווה שנקבל החלטה גם היום.

מיכאל מלכיאור: היה דיון בימים האחרונים בעקבות המלחמה היה נראה כאילו, אני לא יכול לתאר לעצמי שזה נכון, אולי נשמע את זה מהשרה, כאילו שיש רצון בממשלה לענות לאתגרים שבאו בעקבות המלחמה בזה שמקצצים עוד יותר בחינוך ואני לא מתאר לעצמי ששום ממשלה שפויה יכולה להעלות הצעה כזאת על הדעת.

מיכאל מלכיאור: אם יש מסקנה אחת מהמלחמה זה שצריכים יותר להגביר את החינוך ולתת לחיילים שלנו את כל הרקע כדי שייכנסו לצבא מוכנים כמה שיותר.

יולי תמיר: לא רק בשביל זה.

מיכאל מלכיאור: אבל כשאנחנו מדברים על הנושא הזה, אמרתי – גם לגבי החיים, כל מה שנפגע גם אצל הילדים בתקופה הזאת, מהרבה מאוד בחינות הם הקרבנות, הם יחד עם המבוגרים, אולי נכים, הקרבנות העיקריים של המלחמה.

מיכאל מלכיאור: לא יכולה להיות תשובה של הממשלה שבגלל שצריך יותר מאמצים בצבא, אז צריך עוד יותר להרוס את החינוך.

מיכאל מלכיאור: זה פשוט דבר שאנחנו לדעתי לא נאפשר, נעשה כל מה שבמאמצים המשותפים של הוועדה הזאת לתמוך במשרד החינוך שאני בטוח שלא יסכים לדבר כזה ואנחנו נעמוד על המשמר.

מיכאל מלכיאור: גם ככה, לדעתי, היו צריכים להוסיף תקציבים ניכרים מאוד למשרד החינוך.

מיכאל מלכיאור: קיבלנו בין השאר דיווח מהצבא באחת מהישיבות שלנו, שאין להם אנשים בצבא כדי להיכנס לתפקידים של מהנדסים ותפקידים בכירים של מדע בצבא, בגלל הקיצוץ של 36% בחינוך למדע שהיה בחמש השנים הרעות של החינוך בישראל, אני בטוח שלא יכול להיות המשך של הדבר הזה אלא להפך, שיתווספו התקציבים הראויים ויש הרבה מאוד דרכים לעשות את זה ואני בטוח שישקלו את זה היטב בממשלה אבל גם אנחנו נהיה שותפים לדיון הזה.

מיכאל מלכיאור: נתחיל מייד עם הדיווח של השרה.

מיכאל מלכיאור: אם את יכולה גם להתייחס לשאלות הספציפיות שעלו.

מיכאל מלכיאור: יש הרבה חברי כנסת שרוצים לדבר וגם אורחים חשובים מסביב לשולחן, כך שזה בהחלט דיון ראשוני.

יולי תמיר: בוקר טוב לכולם.

יולי תמיר: אני שמחה על הישיבה הזאת.

יולי תמיר: אני אשתדל לפרוש בפני הוועדה את ההיערכות שלנו לקראת פתיחת השנה.

יולי תמיר: בפתח הדברים אני רוצה להודות מקרב לב קודם כל לאנשי משרד החינוך שעשו במהלך הקיץ הזה עבודה בלתי רגילה, שאפשרה לנו להיערך בפרק זמן מאוד קצר לפתיחת שנת לימודים ולהמשיך לתפקד גם בימים הקשים של המלחמה.

יולי תמיר: אני יודעת להעריך עד כמה קשה למערכת החינוך שרגילה בקיץ לעסוק בהיערכות, להיערך במהירות כל-כך גדולה, כי רוב הקיץ עסקנו בסיוע לצפון, בפינוי עשרות אלפי משפחות וילדים, במערכות הפעלה, בדברים שבדרך-כלל המערכת לא נדרשת לעשותם בימי שגרה ובכל זאת כשכינסתי את הצוות הבכיר של המשרד בראשות המנכ"ל, ממש ביום האחרון של הלחימה ושאלתי אותם אם אפשר לפתוח שנה, הייתי מאוד גאה לשמוע את התשובה החד-משמעית שלהם שהדבר הזה יקרה ואני מלאת הערכה על הקצב שבו הם עובדים מאותו יום ועד עכשיו, כדי שנחזור כולנו ב- 3 לספטמבר, לשנת לימודים עד כמה שאפשר שגרתית ורגילה.

יולי תמיר: אני רוצה להתחיל ולהגיד משהו על השגרה שמצאתי כשבאתי למשרד, כנתוני הפתיחה וגם אמר יושב-ראש הוועדה בצדק, נתוני הפתיחה שלנו השנה הם הלא נתוני הסיום של השנים הקודמות.

יולי תמיר: המשרד מרושש ואני תכף אדבר על הקיצוץ הנוכחי.

יולי תמיר: חסרות לנו שעות, חסרים מבנים בצורה, אמרתי אתמול בישיבת הממשלה, המרד העממי הבא יבוא מאותם מקומות שלא בונים להם כיתות ואם לא יחשבו על זה מראש ואנחנו מתריעים על זה בצורה ברורה וחד-משמעית, הדבר הזה יקרה.

מיכאל מלכיאור: אנחנו כבר מצפים לוועדת חקירה ממלכתית בנושא.

יולי תמיר: למה לך לחקור?

יולי תמיר: אני אגיד לך את התוצאה מראש.

יולי תמיר: התוצאה היא שלא מקצים לבנות כיתות במהלך עשרות שנים, נוצר פער, אני קיבלתי חוב של כיתות של 6,000 כיתות ו- 1,000 כיתות גן.

יולי תמיר: עם כל הרצון הטוב וגם אם נעבוד בשיא היעילות ובשיא המרץ, לא נוכל לכסות על הפערים האלה.

יולי תמיר: קיבלנו החלטה עקרונית.

יולי תמיר: תראו, אפשר היה מאוד בקלות לא לפתוח שנה ואם אתה רוצה, אני אתן לך רשימה של 1,000 סיבות למה לא.

יולי תמיר: אבל ההחלטה שלנו, יחד עם ארגוני המורים, ותכף אני אגיד, אני באמת אסירת תודה להם על ההתנהלות שלהם, אנחנו החלטנו שטובת הילדים במדינת ישראל עולה בחשיבותה על כל מאבק פוליטי צודק, שאפשר לעשות היום בנושא חינוך.

יולי תמיר: כי יש מאות אלפי ילדים בצפון, שבשבילם לחזור לבית-הספר זה ממש קרש הצלה.

יולי תמיר: הם זקוקים לשגרה, הם זקוקים למקום המוכר, הם זקוקים לחברים, הם זקוקים למורים ולכן למרות שאפשר היה לנהל מאבקים על עשרות דברים, כולם יחכו כדי שהשנה הזו תיפתח בצורה מסודרת לטובת הילדים.

יולי תמיר: זה לא אומר שבעיות היסוד נפתרו.

יולי תמיר: אצביע על שתי בעיות שהתעוררו רק ביומיים האחרונים, בעצם אחת מהן אני אשמור לישיבה הבאה, אבל אתמול בניגוד לדעתי, אני הצבעתי נגד, לבד לצערי, החליטה הממשלה לאשר לשר לביטחון פנים לקחת את ההגנה ההיקפית שהיתה לבתי-ספר, בתהליך שמבחינתי ופה יושב צדקה שהוא מבחינתי היועץ שלי לענייני ביטחון, כשאנשים אמרו לי שזה תהליך מסוכן.

יולי תמיר: אז אני מרגישה שאנחנו נעדרים את היכולת להשפיע באופן נכון על איך צריך החינוך בישראל להתנהל ואיך צריך להגן על הילדים ואני אומרת את זה בכלל באופן כללי – לצערי, מערכת החינוך מוצאת את עצמה עם מצב של היעדר כלים מתאימים לנהל את מה שאנחנו חושבים שצריך להיות חינוך נכון ואיכותי לכל ילדי ישראל.

מיכאל מלכיאור: אז מה יעשו בנושא הבטיחות?

יולי תמיר: בנושא הבטיחות התחייבה המשטרה, לא על דעתי ולא לטעמי, ביטחון פנים, סליחה, ובניגוד לשיקול דעתי, שהם ייתנו הגנה היקפית באמצעות ניידות משטרה כלליות, לא תהיינה יותר ניידות.

אתי בנימין: גם לא נכון.

יולי תמיר: סליחה, אתי, אני אומרת מה הם התחייבו, אני מספרת.

יולי תמיר: שאל אותי הרב מלכיאור מה היה, אני מספרת מה היה.

יולי תמיר: לא אמרתי לרגע שזה על דעתי, הדגשתי לפי דעתי שלוש פעמים שזה לא על דעתי.

מיכאל מלכיאור: בכל בית-קפה צריך מאבטח.

נאדיה חילו: גם גובים כסף בבתי-קפה.

יולי תמיר: תנו לי לדווח, אינני מסתירה שום דבר וגם אם יש משהו שהוא לא לטעמי, אני אומרת אותו, אני רק יכולה להגיד שהצביעו נגדי בממשלה ואני לא הצלחתי בעניין הזה לשנות את ההחלטה של השר לביטחון פנים.

יולי תמיר: פתיחת השנה, כפי שמובן לכולכם, היא שונה מכל מה שהיה יכול להיות על סדר יומנו אם לא היתה המלחמה.

יולי תמיר: הצגתי לכם את התוכנית שלנו לפני המלחמה, אני אומרת לכם היום שאנחנו נאלץ לעשות מהלכים שבצידם השקעה כספית מאוד גדולה כדי שנוכל לפתוח את השנה באופן רגיל.

יולי תמיר: המהלכים האלה יהיו עבורנו חלק לא קטן מההשקעות שלנו השנה.

יולי תמיר: לעומת זאת תכף אציג בפניכם, הצגנו לממשלה את הבקשה שלנו לחיזוק החינוך בצפון ואמירה פה אז אני כבר אומרת – ועוטף עזה, כי אני נוסעת היום לעוטף עזה עם אמירה כי אני חושבת שאסור לנו לשכוח את עוטף עזה.

יולי תמיר: זו תהיה טעות אסטרטגית להסתכל רק צפונה.

זבולון אורלב: עוטף עזה זה כולל גם את ילדי גוש קטיף שעדיין לא מסודרים?

יולי תמיר: מי שהצבא מגדיר כעוטף עזה.

זבולון אורלב: כלומר, זה לא כולל את ילדי גוש קטיף.

מיכאל מלכיאור: מי שנמצא שם.

יולי תמיר: אין ספק שכתוצאה מהמלחמה, אנחנו מצויים גם בהוצאות כספיות שלא חשבנו שתהיינה לנו.

יולי תמיר: למשל, אם אנחנו מסתכלים על הפגיעות שהיו לנו במהלך המלחמה, נתון כללי על המערכת שנדמה לי הוועדה מכירה אותו, מי חוזר ללימודים, מה סדר הגודל של מערכת החינוך, אבל זה נתון שאתם מכירים, כשאנחנו חוזרים השנה ללימודים, אנחנו חוזרים במצב שיש לנו 40 בתי-ספר שנפגעו במהלך המלחמה, 144 כיתות שנפגעו במהלך המלחמה, 20 כיתות גן ועוד כמה עשרות בתי-ספר שבהם שהו חיילים שזקוקים לשיפוץ.

יולי תמיר: המערכת, ושוב אני צריכה לשבח גם את שי כנעני וגם את המנכ"ל שבאמת עשו מהלך של שיפוץ והכנה מאוד מהירה של בתי-הספר.

יולי תמיר: זה עלה לנו הרבה מאוד משאבים, אבל כל בתי-הספר יהיו ערוכים בצורה סבירה, אני לא אומרת שזה האופטימום, אבל בצורה סבירה לקלוט תלמידים.

יולי תמיר: נכנסו גורמים מקצועיים, אנחנו הפעלנו אך ורק גורמים מקצועיים, גם את עמידר וגם את עמיגור, הם משפצים היום בכל בתי-הספר בצפון בקצב מאוד גדול ואני מקווה שכל בתי-הספר יהיו ערוכים, אם כי יהיו בתי-ספר כאלה שנפגעו קשה, עם אגפים סגורים, כי לא בכל בית-ספר אפשר יהיה להשלים את כל התיקונים בזמן.

יולי תמיר: בהתייעצות בדרך-כלל עם העיריות ועם ועדי ההורים והמנהלים, כמובן, והמורים של בית-הספר, אנחנו החלטנו איך נערך בבתי-הספר שנפגעו ולמיטב הבנתנו אנחנו נמצאים במצב שמאפשר, סליחה, לא אמרתי שבכפרי הנוער שלנו שהו 13,000 אנשי צפון, גם שם היה צריך להיערך באופן מיידי לשיפוצים.

יולי תמיר: השיפוצים הם בתהליך מתקדם.

יולי תמיר: זה אומר שחלק ניכר מכספי השיפוצים שלנו הלך השנה לכיוון אחד – לכיוון של להחזיר לכשירות את בתי-הספר ולתת תנאים שמאפשרים פתיחת שנה.

מיכאל מלכיאור: לא קיבלתם תקציב לזה?

יולי תמיר: חלק קיבלנו, אבל זה לא מספיק כי כשאתה בא מס רכוש ויושב פה ראובן אז הוא מכיר את זה, הוא אומר – החלון הזה נפגע, תחליפו אותו, אבל פה יש גם חלון שבור, אז אני לא אכניס גורם חיצוני ואגיד לו – אתה תתקן את השמונה חלונות האלה, זה מהקטיושה, אבל הארבעה האלה זה מכדורגל, אל תתקן.

יולי תמיר: זה לא עולה על הדעת, נכון?

מיכאל מלכיאור: זה ממילא היו צריכים לתקן.

יולי תמיר: אין לנו כסף, כידוע לך, לעשות שיפוצים בכל בתי-הספר.

יולי תמיר: כל בית-ספר שנכנסנו אליו, אנחנו כבר מנסים לפחות לסייד, לתקן, משקיעים את הכסף הנדרש שבית-הספר הזה ייראה ויוכל לתפקד.

יולי תמיר: דנציגר בקריית שמונה, בא ראש הממשלה ואמר – תראי, דנציגר נראה נורא.

יולי תמיר: בית-הספר מוזנח, לא מטופח ויש לו חור בקיר.

יולי תמיר: אמרתי לו – אדוני ראש הממשלה, דנציגר נראה ככה שנים, חוץ מהחור בקיר.

יולי תמיר: וכל שנה שאני באה או בתפקידי כחברת-כנסת וגם עכשיו כשרת חינוך, אומרת צריך לשפץ – אומרים אין כסף.

יולי תמיר: אז את דנציגר, את החור בקיר סותם מס רכוש, וזה ייקח הרבה זמן, אבל את שאר בית-הספר אנחנו משפצים כי התלמידים שלא ילמדו בחלק הזה, לפחות בחלק האחר יהיה להם קצת יותר מרווח ונקי ויפה ומסודר.

יולי תמיר: אנחנו נמצאים היום במצב שכל בתי-הספר התחילו כבר מה- 15 באוגוסט להיערכות עם המורים והמנהלים, היערכות של הכנת שנה רגילה אבל גם היערכות לקראת התמודדות עם הבעיות המאוד ייחודיות שהשנה הזאת מזמנת.

יולי תמיר: אנחנו תגברנו את הפסיכולוגים ואנשי הייעוץ החינוכי ויושבת פה בלהה נוי משפ"י שדרך אגב אנשי שפ"י, אני מוכרחה להגיד את זה בציבור, עשו עבודה יוצאת מן הכלל.

יולי תמיר: במהלך המלחמה הגעתי למעלות ואני לא זוכרת, אני מתנצלת, איך קוראים לעובדת של שפ"י במעלות.

יולי תמיר: היא היתה שם בתנאים הכי קשים, עובדת ומתרוצצת מצד לצד.

יולי תמיר: אני אומרת לה – תגידי, מה, למה את כל-כך מתרוצצת?

יולי תמיר: היא אומרת לי – תראי, נהרגו עכשיו, זה היה מייד אחרי שנהרגו בתרשיחא שלושה בחורים ערבים ואני רוצה ללכת לשם עם מישהו שמדבר ערבית אז אני הולכת לסדר שיבוא יועץ שמדבר ערבית ולהביא אותו הנה ולסדר את הרכב ששנינו ניסע לתרשיחא, שנוכל ביחד לתת את הייעוץ.

יולי תמיר: ומסביב מהומת אלוהים וקטיושות וכולם מתכנסים במקלט והיא מתרוצצת בחוץ.

יולי תמיר: תאמינו לי, אנשים כאלה, המערכת צריכה להיות גאה בהם ואנחנו צריכים לחשוב בתור מערכת עוד איך לתגמל אותם והיא לא היתה היחידה.

יולי תמיר: המערכת של בלהה נוי עובדת ועושה את כל המאמצים כדי לתת את כל הכלים לתמיכה בתלמידים וגם במורים ואני אומרת לכם בכנות, גם המורים וגם חלק מהמנהלים, תראו – כל המנהלים בקריית שמונה, עוד פעם אני אומרת את זה כי אומרים שאנשי השירות הציבורי ברחו.

יולי תמיר: מי שניהל את הרובעים בקריית שמונה, היו אנשי מערכת החינוך, המנהלים של קריית שמונה ניהלו את הרובעים.

יולי תמיר: באתי לשם אחרי המלחמה, אמרו לי – יש לך מנהיגות חינוכית שאת יכולה להתגאות בה.

מיכאל מלכיאור: קיבלנו במלחמה דיווחים גם על זה וגם על זה.

יולי תמיר: אם אומרים שצריך להעלות את המעמד של אנשי החינוך, אז צריך קודם כל לדבר על מה שהם עשו ואיך הם עבדו וזה ממש מעורר גאווה.

יולי תמיר: אנחנו רוצים לפתוח את השנה במועד וכבר אמרתי – להחזיר מערכת רגועה, מוכרת לכל התלמידים.

יולי תמיר: אנחנו ניתן תמיכה, כמו שאמרתי, גם בכלים פסיכולוגיים וגם בכלים חינוכיים לכל מורה ולכל תלמיד, כדי להתמודד עם האירועים.

יולי תמיר: אנחנו נאתר מורים ותלמידים שזקוקים לסיוע מיוחד.

יולי תמיר: אני חושבת שצריך להגיד פה דבר מאוד חשוב – אני גם מציעה לכולנו לא ליפול לטרמינולוגיה שכולם פוסט טראומטיים.

יולי תמיר: היה משבר קשה, אנשים עברו חוויות מאוד קשות, אבל אני לא רוצה שמערכת החינוך, מעל ילדי הצפון, יהיה איזה ענן כזה של פוסט טראומה.

יולי תמיר: יש, היה קשה, דרך אגב לכולם היה קשה וצריך לתת לגיטימציה לזה שהיה קשה.

יולי תמיר: בן-אדם נורמאלי במצב הזה, קשה לו.

יולי תמיר: זה סימן לנורמאליות, לא לשום דבר לא נורמאלי.

יולי תמיר: צריך לתת את התמיכה הזאת, אם יש אנשים שזקוקים לסיוע מיוחד – נאתר אותם.

יולי תמיר: אנחנו רוצים לתת תמיכה לימודית לתלמידים שזקוקים לכך, יהיו הרבה ילדים שבקיץ הזה היו לוקחים שיעורי העשרה ושיעורי חיזוק ומתכוננים לבגרויות, הם הפסידו את הקיץ הזה ואנחנו רוצים לתת להם תמיכה.

יולי תמיר: לא נשכח את שאלת הסטודנטים בצפון והמוסדות להשכלה גבוהה בצפון, שזקוקים לסיוע.

יולי תמיר: ביקרתי בכל המכללות בצפון, יש בעיה קשה, יש ירידה קשה בהרשמה, 20% פחות נרשמו למוסדות להשכלה גבוהה בצפון ואנחנו צריכים לתת על זה את דעתנו ולספק להם תמיכה.

יולי תמיר: העניין התקציבי עומד כך – אנחנו בקיצוץ הנוכחי כמעט ולא נפגענו ואני אסביר במדוייק.

יולי תמיר: הקיצוץ הוריד ממשרד החינוך 115 מיליון שקל והחזיר לו שני סכומים – סכום של 65 מיליון שקל.

יולי תמיר: ה- 115 מיליון שקל ירדו מקיצוץ רוחבי של פעולות.

יולי תמיר: יושב פה אדי, יכול לתת את הרשימה המדויקת, אבל של כל פעולות המשרד, לא היתה לנו ברירה.

זבולון אורלב: כמה אחוז זה בפעולות?

יולי תמיר: תלוי כמה ביצוע היה בפעולה ולכן זה משתנה מפעולה לפעולה.

זבולון אורלב: מה- 100% תקציב של הפעולה, כמה?

יולי תמיר: משהו כמו 22%, אדי?

אדי הרשקוביץ: 11.4.

זבולון אורלב: על כל השנה או לארבעה חודשים?

יולי תמיר: לא, על כל השנה.

אדי הרשקוביץ: על הבסיס – 11.4.

זבולון אורלב: כלומר, השליש האחרון.

אדי הרשקוביץ: ה- 9% נהפכו ל- 11.4.

זבולון אורלב: כלומר זה כפול שלוש לארבעה חודשים אחרונים.

אדי הרשקוביץ: אם לוקחים את זה לארבעה חודשים אז זה נכון.

שמואל הלפרט: כמה קוצצו הפעולות בשנים האחרונות?

שמואל הלפרט: שלוש-ארבע שנים אחרונות?

יולי תמיר: מאז שנכנסתי לתפקיד, זה הקיצוץ שעשינו.

יולי תמיר: יושבת כאן המנכ"לית הקודמת, אתה יכול לשאול אותה.

מיכאל מלכיאור: בארבע השנים האחרונות קוצץ 3.2 מיליארד שקל, שזה בתקציבים של היום חמישה מיליון.

יולי תמיר: השאלה היתה לגבי כמה קוצץ מתקציב הפעולות.

יולי תמיר: הפעולות אני לא יודעת לפלח נכון בתקופה טרם בואי.

יולי תמיר: רונית תירוש, אם היא תרצה, תסביר כמה הם קיצצו.

יולי תמיר: תרשו לי להסביר.

יולי תמיר: המערך הוא כזה – קוצץ סכום של 115 מיליון.

יולי תמיר: הוסף לנו 65 מיליון לפסיכולוגים ויועצים חינוכיים ונוספו לנו עוד 70 מיליון שחוזרים לבסיס עכשיו.

יולי תמיר: זאת אומרת, מבחינת מערכת החינוך, הקיצוץ הזה לא היה.

יולי תמיר: קיבלנו יותר ממה שלקחו לנו.

מיכאל מלכיאור: אני מניח שההוספה זה על הוצאות מיוחדות.

מיכאל מלכיאור: לדוגמה, הפסיכולוגים.

יולי תמיר: לא.

יולי תמיר: ה- 65 היה להוצאות מיוחדות, ה- 70 היה לבסיס, לדברים שאנחנו נזדקק להם עכשיו לפתיחת שנה.

יולי תמיר: ה- 70 לא היו מיועדים למשהו מיוחד.

יולי תמיר: נאמר לנו מאיפה לקצץ, ה- 70 חוזרים אלינו לבסיס, אנחנו נגיע להחלטה לאור הצרכים לאן זה מגיע, וה- 65 יועדו לפסיכולוגים וייעוץ חינוכי.

יולי תמיר: סך-הכל 135 מיליון.

יולי תמיר: אני לא אומר לכם שאני אוהבת את דרך ההתנהלות הזאת, אני אגיד גם בישיבה הבאה הרבה על מה שיש לי להגיד על דרך ההתנהלות מול האוצר, אבל אם אני צריכה להגיד בשורה התחתונה קוצץ או הוסף, בסיטואציה הזאת קיבלנו את התוספת בצורה כזו או אחרת ולכן ב- 2006 אנחנו לא נמצאים עם תקציב יותר קטן ממה שהיה לנו.

יולי תמיר: זאת גם הסיבה היחידה שאני הסכמתי לזה, היה מאבק מאוד ארוך עם האוצר.

זבולון אורלב: זה הצגה מאוד לא נכונה.

זבולון אורלב: את נאלצת לקצץ בטיפול בסמים, בטיפול באלימות, הכל בפעולות, במתנ"סים, בתנועות הנוער,

יולי תמיר: לא, לא נגעתי לא במתנ"סים ולא בתנועות הנוער.

זבולון אורלב: זה פעולות, לא?

יולי תמיר: לא כל הפעולות.

יולי תמיר: לא נגעתי.

זבולון אורלב: קיצצת בפעולות?

רונית תירוש: בפסיכולוגים נגעתם?

יולי תמיר: לא.

זבולון אורלב: בתוכניות לימודים פגעתם?

יולי תמיר: בתוכניות לימודים פגענו.

יולי תמיר: בפסיכולוגים לא פגענו, הוספנו.

יולי תמיר: מעולם לא היה תקנון מלא.

זבולון אורלב: טיפול באלימות?

מיכאל מלכיאור: זבולון, תן לשרה להשלים.

יולי תמיר: אני אתן לך את הרשימה.

רונית תירוש: יש רשימה של קיצוצים שכוללים את מה שאנחנו מציינים.

רונית תירוש: אז שיחליטו.

יולי תמיר: רונית, אני חושבת שהבן-אדם האחרון שיכול לבוא פה בטענות על קיצוצים זו את, ככה, ישירות וחד-משמעי.

רונית תירוש: מה קשור למה שאמרתי?

רונית תירוש: אני חושבת שאת אשמה לא פחות כי נתת שזה יקרה, בהיותך חברת כנסת.

רונית תירוש: וגם עכשיו את מסכימה לקיצוצים.

יולי תמיר: סליחה, תדברי בתורך.

יולי תמיר: מעולם לא היה תקנון מלא של פסיכולוגים ויועצים חינוכיים, כפי שיש השנה לפתיחת שנת הלימודים.

יולי תמיר: יושבת פה בלהה נוי, מעולם.

רונית תירוש: מזל שהיתה מלחמה.

יולי תמיר: הדבר השני הוא, אני אמרתי, אני לא אוהבת את ההתנהלות של האוצר שמכריח לקצץ ביד אחת ומוסיף ביד שנייה.

יולי תמיר: הודות למאבק שלי קיבלנו את ה- 70 מיליון חזרה לבסיס ונחזיר את זה למקומות שהם חיוניים.

יולי תמיר: אבל משנכפה עלי הקיצוץ, בחרתי להתמודד בו בדרך הזאת, שבסוף החזירה למשרד את המשאבים שנלקחו ממני.

יולי תמיר: איפה יהיה קיצוץ?

יולי תמיר: אנחנו נשב, יחד עם אנשי המשרד, ואני אומרת, חשוב, אני אמרתי – אני אודיע לך מראש, אני אמרתי, צלצלתי לשר האוצר, אמרתי לו למשל שלצערי הקיצוץ יהיה ביד ושם כי זה מקום שלא נוצל בו כסף במלואו.

יולי תמיר: אמר לי שר האוצר – הם קיבלו מספיק כסף בעבר.

יולי תמיר: אז עדיף היה לי שלא יהיה קיצוץ, אבל בתוך הכסף הזה שניתן לי, אנחנו נעשה את המירב.

יולי תמיר: הסך-הכל לא פחת, הוא מחולק.

זבולון אורלב: הבעיה היא שאת מצביעה בעד.

זבולון אורלב: אם הממשלה היתה כופה, כמו בביטחון, את מצביעה יחידה נגד הממשלה, באמת, אין לי טענות אלייך, להפך, אני משבח אותך שאת נאבקת יחידה מול הממשלה.

יולי תמיר: במצב הנוכחי אם אני הייתי מצביעה נגד, באה לכאן אמרתי לכם הצבעתי נגד והיו מורידים לי 300 מיליון.

יולי תמיר: אז במקום שאני אבוא וארחץ בניקיון כפיי אגיד הצבעתי נגד, אני הבאתי חזרה את הכסף במאבק מאוד קשה, שלא לטעמי.

מיכאל מלכיאור: גם ההצגה הזאת להצביע נגד, עשית את זה מספר פעמים כשר, אבל זה,

יולי תמיר: זה בשביל לעשות הצגה, זה לא בשביל להביא תוצאה.

זבולון אורלב: זו בעיה של לגיטימציה, זה ממשלה שמתחילה עם לגיטימציה בהמשך הקיצוצים בחינוך, ושר החינוך מצביע בעד.

יולי תמיר: אני מודיעה לך שזה לא נותן שום לגיטימציה.

יולי תמיר: גם האוצר יודע את המאבק שהם ניהלו וגם הוא יודע כמה כסף הם נאלצו להחזיר.

יולי תמיר: בסופו של דבר, בשורה התחתונה, ה- 70 מיליון יחזרו לבסיס.

זבולון אורלב: זה גידול טבעי.

יולי תמיר: לא, זה לא גידול טבעי, סליחה, זבולון, אל תטעה.

יולי תמיר: ה- 70 מיליון זה כסף שהאוצר התחייב, יש לי מכתב חתום עם מיכל צוק, היא יכולה לאשר את זה, יש 70 מיליון לבסיס?

יולי תמיר: חתומים?

יולי תמיר: יש 70 מיליון לתקציב 2006 ועוד 70 מיליון שחוזרים לבסיס ב- 2007, זה כתוב וחתום עם מיכל צוק ומדויק כמו שאמרנו.

מיכל צוק: 70 מיליון חוזרים לבסיס תקציב 2007, במסגרת התוכנית לשיקום הצפון.

מיכאל מלכיאור: זה לא היה מה שהוצג פה.

יולי תמיר: לא כתוב באיזה מסגרת, כתוב 70 מיליון חוזרים לבסיס, המסמך אתי, את לא רוצה שאציג אותו פה?

יולי תמיר: במסמך כתוב ככה – 70 מיליון חוזרים לתקציב 2006 לשוטף, ו- 70 מיליון חוזרים בתקציב 2007 לבסיס.

יולי תמיר: לא כתוב לצפון, לדרום, נתון לשיקולו של משרד החינוך.

מיכאל מלכיאור: למען הדיוק, זה חשוב מאוד כי אחרת, זה שנותנים עזרה מיוחדת לפסיכולוגים ולצפון, זה לא אומר שהקיצוץ פה לא משפיע על כלל החינוך.

יולי תמיר: ה- 70 מיליון, לא נאמר צפון.

יולי תמיר: אני אביא את המסמך, הוא מצוי במשרד.

יולי תמיר: אני אציג את המסמך פה, יש לי מסמך כתוב וחתום ולכן הוא יוצג פה בפני הוועדה.

משה גפני: לא הבנתי, אז מה המצב?

יולי תמיר: בשוטף של 2006 קיבלנו שני סכומים – 70 ו- 65.

יולי תמיר: כיוון שאני לא הסכמתי שיהיה החזרה בשוטף וקיצוץ בבסיס, ל- 2007, ה- 70 חוזרים בבסיס.

משה גפני: לאיזה סעיף?

יולי תמיר: לסעיפים שאנחנו נחליט עליהם.

משה גפני: אומרת מיכל צוק שזה לשיקום הצפון.

מיכל צוק: נכון.

משה גפני: מהניסיון הקצר שלי, שאם מיכל צוק אומרת, אנחנו יכולים כולנו לעמוד על הראש, לא יעזור שום דבר.

יולי תמיר: זה מה שמיכל צוק אומרת,

משה גפני: היא מחזיקה את הכסף, לא אנחנו.

יולי תמיר: בזה אתה צודק.

משה גפני: אז אולי כדאי שנשמע אותה?

יולי תמיר: יש מסמך חתום.

יולי תמיר: אני התעקשתי שבמסמך הזה יהיה כתוב שזה נכנס לבסיס וההחלטה על הבסיס, תהיה בדיונים שלי מול משרד האוצר.

יולי תמיר: לא יועד הכסף הזה לשום דבר אחר, אני רוצה להחזיר אותו למקום שממנו קוצץ ה- 115.

יולי תמיר: לכן, אני אומרת מראש, הכסף הזה לא יועד והוא חוזר לבסיס.

יולי תמיר: אין אף שר שהצליח במאבק מול האוצר לקבל חזרה לבסיס כסף.

יולי תמיר: אז עם כל הכבוד, אפשר לבקר והיה מאוד אקסטרווגנטי להצביע נגד, אבל אז היו מקצצים לי 300 מיליון מהבסיס.

יולי תמיר: אז בסוף הצלחנו לקבל השנה 135 מיליון בשוטף ועוד 70 מיליון בבסיס ל- 2007.

שמואל הלפרט: את רומזת כאילו שהאוצר היה מעניש את כל החינוך בישראל, בגלל הצבעה של, זה לא,

יולי תמיר: זה נאמר לי בפירוש וחד-משמעית.

שמואל הלפרט: זה דבר שאנחנו לא שמענו, רוצים להרוס את האוצר?

נאדיה חילו: זה עלייה במדרגה, מבחינת ההתייחסות.

יולי תמיר: זה נאמר לי בפירוש ובאופן חד-משמעי, לכן אני אומרת את זה גם כאן.

משה גפני: לאן הכסף עובר?

משה גפני: אני מעריך את המאבק הזה, אבל לאן זה עובר?

יולי תמיר: זה יחזור, מבחינתי, למקום שממנו קוצצו ה- 115, שזה סעיף הפעולות של המשרד.

משה גפני: היא אומרת שלא, מיכל צוק אומרת שלא.

יולי תמיר: היא אומרת, אבל הכסף הזה חוזר לבסיס שלי ואני אחליט מה יהיה אתו, לאן הוא הולך.

משה גפני: לשיקום הצפון.

יולי תמיר: זה מה שהיא אומרת.

מיכאל מלכיאור: השרה אומרת שיש לה התחייבות של האוצר.

משה גפני: בישיבה הבאה נראה.

יולי תמיר: אני אביא לך את המסמך.

יולי תמיר: אני רוצה להגיד עוד משהו לגבי הדרום.

יולי תמיר: גם חלק גדול מהמשאבים שלנו לשיפוץ, הלכו השנה לדרום.

יולי תמיר: השקענו 25 מיליון שקל במיגון של הדרום.

יולי תמיר: דרך אגב, גם זה דבר, גם זה דבר שהוא לא בעצם מחובתו של משרד החינוך.

יולי תמיר: אבל היה לי מאוד חשוב שהמיגון בדרום יצא לדרך, כיוון שהתנו את המיגון בזה שאני אמצא 20 מיליון מתקציבנו, 25 מיליון, אני הוריתי לתת את התקציב הזה כי היה לי חשוב שהמיגון יצא לדרך.

יולי תמיר: הוא יצא לדרך, בגלל מה שקרה בצפון הוא לא הושלם, אני מקווה שעד אחרי החגים יושלם ההיקף המלא של המיגון.

מיכאל מלכיאור: אין קיצוץ במיגון של הדרום?

יולי תמיר: לא נגעתי במיגון,

מיכאל מלכיאור: לא, לא אצלך, אבל ממה שבא ממשרד הביטחון?

יולי תמיר: לא, ולא נגעתי במיגון, למרות לחצים מאוד כבדים, יש צרכים אדירים של שיפוצים, נתתי עדיפות ראשונה למיגון בדרום ולצפון.

מיכאל מלכיאור: ויש דיווח היום משדרות שיש קיצוץ של המיגון של בתי-הספר ממשרד הביטחון.

יולי תמיר: אני נוסעת לשם היום, אני אדווח לך מחר.

יולי תמיר: אמירה ואני יוצאות מכאן למהלך של ביקורת של מה שקורה בדרום.

יולי תמיר: אני לא הגוף הממגן, אבל אנחנו את כספי משרד החינוך העברנו באופן מלא וחד-משמעי.

יולי תמיר: משהו לגבי ההסדרים עם המורים ובאמת מילה טובה ליוסי וסרמן שסופג, כיוון שהוא קיבל יחד עם חבריו, גם רן ארז שלא נמצא פה, החלטה עקרונית שהשנה תיפתח, הם סופגים מהלכים מצד האוצר שאני רוצה לומר שהם בלתי אפשריים ואם אתם שואלים מה בסוף, לא בהתחלה, כי אנחנו נפתח את השנה, אבל לגרור מאבק מאוד עמוק, זה שתי סוגיות שאני מדברת עם האוצר עליהן מיום כניסתי לתפקיד – מכסות פרישה, שהאוצר לא מאשר והלא זה דבר מזעזע.

יולי תמיר: מצד אחד, אומרים לנו – תרעננו את המערכת, ומצד שני, מספר מכסות הפרישה שהם אישרו השנה, נמוך מבעבר, באופן לא הוגן.

מיכאל מלכיאור: מה זה נמוך?

מיכאל מלכיאור: אין.

מיכאל מלכיאור: נתנו את המכסות, אנחנו גם למדנו את העובדות.

מיכאל מלכיאור: נתנו, כל המכסות שנתנו, זה היה לאנשים שממילא חולים וממילא חייבים לצאת מהמערכת.

מיכאל מלכיאור: אנחנו למדנו את הנושא פה.

יולי תמיר: אני בטוחה שיוסי וסרמן יציג את העניין בצורה מדויקת.

יולי תמיר: זה קריאה מפה גם לאוצר, פנינו פעם אחרי פעם וביקשנו לסגור את העניין הזה.

יולי תמיר: לצערי, המצב הנוכחי שהעסקת המורים לא נמצא אצלנו,החוזים עם המורים לא נחתמים אתנו, הם נחתמים עם האוצר, מאפשר לא לתת מכסות פרישה לאוצר ולהתנות את זה בדרישה לא לגיטימית.

יולי תמיר: על זה שתוספת היוקר, המורים יוותרו על תוספת יוקר שמגיעה להם בדין ועל-פי חוזה ויוסי יסביר את זה, זו דרישה לא לגיטימית ואני חושבת שמכסות הפרישה צריכות להינתן.

יולי תמיר: אי-אפשר לדרוש מהמערכת להתרענן.

יולי תמיר: הדבר השני שלא ניתן על-ידי האוצר, ואני שוב חוזרת שזה טעות.

יולי תמיר: מייד כשנכנסתי לתפקידי, הודעתי שאנחנו נעשה כל מאמץ להשאיר את המערכת באופן יציב לשנה אחת, כדי שאפשר יהיה להתארגן לקראת שינויים יותר מרחיקי לכת.

יולי תמיר: עלה הנושא של 34 יישובים של ניסוי דוברת.

יולי תמיר: במהלך של תיאום שניהלנו עם המורים ועם ראשי הרשויות, שבו כולם התגמשו, גם ארגוני המורים וגם ראשי הרשויות וגם המשרד עם שמוליק אבואב, שמוליק ארנון וגם מנחם כהן, עשו פה עבודה מצוינת והצלחנו להגיע להסכמה עם הרשויות ועם המורים איך אנחנו ממשיכים את הניסוי.

יולי תמיר: נשארה פתוחה סוגיה אחת שלא נסגרה ושוב, בגלל שזה לא נסגר עם האוצר, אני לא יכולה לתת למורים את האפשרות לצאת לדרך וזה תשלום עבור השתתפות בהזנה.

יולי תמיר: בשנה שעברה שילמו למורים 55 שקלים.

יולי תמיר: הם ביקשו השנה יותר, אמרנו – אי-אפשר.

יולי תמיר: הם התפשרו על 55 שקלים, עכשיו העניין הזה לא סגור מול האוצר ושוב אנחנו מוצאים את עצמנו במצב שאחרי הידברות מאוד ארוכה שלשביעות רצון כולם החזירה את המערכת לשישה ימים, הדבר שהמורים רצו אותו וצדקו בו, שצריך לחזור לשישה ימים, חוץ מאשר במועצות האזוריות, ונתנה את המשאבים להארכת יום הלימודים ולחלוקת כיתות, אחרי שעשינו את כל המהלך הזה, אנחנו תקועים, כי סיכמנו כל שלושת הגופים חתמו – משרד החינוך, הרשויות והמורים הגיעו להסכמה והאוצר לא חותם על ההסכמה הזאת, ומסכל לנו את פתיחת השנה.

יולי תמיר: כרגע הבעיה העיקרית שלנו היא שאנחנו רוצים שהשנה הזאת לא רק תיפתח, היא גם תימשך.

יולי תמיר: כדי שהיא תימשך, אנחנו זקוקים למכסות פרישה הוגנות למורים, אנחנו זקוקים לסיכום על 35 ישובים עם האוצר, לנו במערכת יש בעצה אחת כולנו ביחד עמדה ברורה מה עושים.

יולי תמיר: אנחנו זקוקים לפיתרון של השכר, שכר הלימוד של הסטודנטים והתמיכה של האוניברסיטאות והמכללות בצפון.

יולי תמיר: כל הדברים האלה ידועים ומוכרים, נמצאים על השולחן עם האוצר כבר הרבה מאוד זמן.

יולי תמיר: אם הדברים האלה ייסגרו, המערכת כולה ערוכה ומוכנה.

יולי תמיר: כמו שאמרתי, נפתח את השנה בצורה מסודרת, אני רוצה גם שהיא תתנהל מסודר.

יולי תמיר: מעבר לזה, הצגנו אתמול לממשלה הזאת תוכנית לחיזוק הצפון וחיפה, כולל כמו שאמרתי – עוטף עזה.

יולי תמיר: התוכנית הזאת נועדה לתת מענה לצרכים הייחודיים שאירעו בעקבות המלחמה, כמו גם לצרכים הרגילים של המערכת ואני לא חושבת, ודרך אגב, לשמחתי ראש הממשלה תמך בדבריי בישיבת הממשלה.

יולי תמיר: אני לא חושבת שהמטרה היא אך ורק לחזור למצב שהיינו בו.

יולי תמיר: המטרה היא להפוך את המערכת למערכת טובה יותר ועשירה יותר ואיכותית יותר.

יולי תמיר: יתר על כן, גם הודענו שכל משאב שניתן לנו לצפון, כולל המשאבים שכבר קיבלנו, יתחלק על-פי קריטריון אחד והוא אזורי מיגון.

יולי תמיר: כלומר, אנחנו לא עובדים לפי אזורי קו עימות כי המפה הזאת מפלה את היישוב הערבי ומוציאה אותו מחוץ לחלוקה.

יולי תמיר: אנחנו עובדים לפי אזורי מיגון.

יולי תמיר: מי שנפגע יותר – יקבל יותר.

יולי תמיר: לכן אנחנו את כל המשאבים שיש לנו וגם יהיו לנו בעתיד, מחלקים בצורה שוויונית.

נאדיה חילו: מספר הילדים הוא לא קריטריון?

יולי תמיר: לא, מספר הילדים הוא קריטריון בוודאי, אבל השאלה בכל מקום אנחנו מחלקים על-פי הצרכים.

יולי תמיר: אתמול בממשלה קמה על זה צעקה מצד השר גדעון עזרא ושרים אחרים שאמרו – איך זה יכול להיות שאנחנו נותנים את סכום הכסף לשיקום בעיקר לערבים ואני אומרת לכם – בצפון יש 60% ילדים ערבים וכל מה שאנחנו נקבל לחיזוק מערכת החינוך בצפון, 60% ילך לילדים ערבים ומישהו שחושב שיהיה אחרת,

עבאס זכור: לא צריך לדבר ערבים ויהודים, זה אסור מה שאמר גדעון עזרא.

עבאס זכור: לכל הצפון.

יולי תמיר: הדרך היחידה שנחלק היא על-פי הצרכים, ולא על-פי שום קריטריון אחר.

יולי תמיר: אני רוצה לומר באופן מאוד ברור, שיש לנו מעבר לנושאים שדיברנו עליהם השנה, צורך להתמודד עם תופעה שכבר דיברתי עליה בימים האחרונים והיא התופעה של תהליך מואץ של הפרטת בתי-הספר.

יולי תמיר: משרד החינוך עומד היום תחת לחץ אדיר, גם אני באופן אישי, לפתוח עוד ועוד בתי-ספר פרטיים.

יולי תמיר: המהלך הזה נתמך על-ידי פסיקה של בג"צ ולא מותיר לנו מרחב תמרון.

יולי תמיר: אנחנו יחד עם אנשי האגף ויחד עם הגורמים המקצועיים, נעשה מהלכים השנה כדי למנוע את המצב הזה.

יולי תמיר: אני לא יכולה להורות עכשיו ללבנה לא לאשר בתי-ספר כי תוך דקה יהיה בג"צ והיא תאלץ לעשות גם עם שיקול דעתה המקצועי המורה לה לא לפעול.

יולי תמיר: אי-אפשר להורות לאיש במשרד לפעול כנגד החלטה של בג"צ ונדבר על זה שוב בישיבה הבאה.

יולי תמיר: כל עוד יש לי בג"צ, אני לא אעקוף אותו, אבל אני אמצא דרכים חוקיות להתמודד אתו וזה מה שאנחנו נעשה.

יולי תמיר: היום במגזר הערבי ואני אגיד לזכות ראשי הרשויות, באים אלי ראשי הרשויות ואומרים לי – אתם הורסים את החינוך במגזר הערבי, הכל הולך לעמותות פרטיות של גורמים שהם בחלקם עוינים לישראל.

עבאס זכור: הם לא רוצים בבתי-ספר ממשלתיים.

יולי תמיר: אני לא חושבת שאני צריכה לממן גנים פרטיים במגזר הערבי או בכל מקום אחר ואני לא חושבת שאני צריכה להיות אדישה לקריאתו של יונה יהב שאומר לי – מערכת החינוך בעיר שלי קורסת כי כולם הולכים לבתי-ספר פרטיים.

יולי תמיר: ואני אבוא אליכם כי אני צריך חקיקה ואני אצטרך סיוע בעניין הזה ואני מקווה שוועדת החינוך תסייע ותאפשר לנו לשנות את המצב הזה, כי אם רוצים להציל את החינוך הציבורי, הממלכתי, צריך לעשות את זה בכלים של חקיקה.

רונית תירוש: איך תעכבי את החינוך העצמאי בעניין הזה?

יולי תמיר: אני לא באה לשנות את החינוך העצמאי.

יולי תמיר: יש לי כמה רעיונות, כשהם יהיו בשלים אני אשמח לבוא לוועדה, אני בטוחה שהרב מלכיאור ייתן לי במה לדון בנושא הזה.

יולי תמיר: אנחנו נבוא ונציג.

יולי תמיר: דבר אחד אני לא אתן – הפרצה שנפרצה בשנים האחרונות והעלמת העין מפתיחת מוסדות פרטיים והמצב שהמשרד ידע שהוא נותן יד לשחיקה, גם של החינוך במגזר הערבי וגם של החינוך במגזר היהודי ואילץ את עצמו ואת עובדיו לנקוט באופן שהוא לדעתי סותר את מה שהמשרד אמור לעשות, אני לא אתן לזה יד.

רונית תירוש: מה את מדברת?

רונית תירוש: נראה אותך עושה את זה.

רונית תירוש: זה חוכמה גדולה לדבר.

רונית תירוש: המשרד לא העלים עין מעולם, המשרד התמודד בבג"צים, פעם נכשל, פעם הצליח, נראה אותך.

רונית תירוש: אל תשמיצי.

יולי תמיר: אני אשמח.

יולי תמיר: אני פה כדי להגיד שהמצב הקודם היה לא ראוי ואני אתן לזה מענה ותיקון כי זה מצב שהוא מאוד בעייתי.

מיכאל מלכיאור: התקציב של 2007-?

יולי תמיר: עוד לא נדון.

מיכאל מלכיאור: לא התחלת דיונים בכלל?

יולי תמיר: לפני המלחמה היה לי דיון עם מנכ"ל משרד ראש הממשלה, לא עם האוצר.

יולי תמיר: כי ראש הממשלה היה מאוד מעורב בתוכנית והיה מאוד מאוד בעדה.

יולי תמיר: סיכמנו איזה שהוא סיכום.

יולי תמיר: ברור לי שהוא כרגע לא ריאלי.

יולי תמיר: אנחנו צריכים להיכנס לדיון זה מחדש, כשיש לעינינו שני דברים – התוכנית של השיקום והמערכת כולה.

יולי תמיר: כשהדיון הזה יתחיל, אשמח לדווח עליו.

מיכאל מלכיאור: מצד המשרד, הדרישה להחזיר את הדברים שקוצצו בחמש השנים האחרונות, זו תהיה תביעה?

משה גפני: מה התקציב?

משה גפני: איך המשרד ערוך לפתיחת שנת הלימודים במגזר הערבי?

משה גפני: יש כמה מגזרים במדינה שמעניין לדעת.

משה גפני: המגזר הערבי, למשל, איך נפתחת שנת הלימודים?

משה גפני: המשרד ערוך לזה?

יולי תמיר: השנה תיפתח במגזר הערבי בצורה מסודרת.

יולי תמיר: כל ראשי הרשויות הערביים, הבדווים, הדרוזים והצ'רקסים, היו אצלי.

יולי תמיר: ישבתי עם כולם.

יולי תמיר: לא אומר שאין בעיות.

יולי תמיר: אם לא בנו במגזר הבדווי שנים, אז בשלושת החודשים האחרונים לא סגרו את הפער.

יולי תמיר: אם ביישובים הערביים בצפון יש אפליה מתמשכת, אז בשלושה חודשים אחרונים לא סגרו את האפליה.

נאדיה חילו: חלק ימשיכו ללמוד באסבסטים, זאת בעצם תשובה אחרת.

יולי תמיר: את צודקת, נדיה.

נאדיה חילו: זה לא אישית, יולי, אבל חלק, חלק אני ביקרתי ואני ראיתי איך הם לומדים.

יולי תמיר: אין שום ספק שהמגזר הערבי הופלה לרעה כל השנים.

יולי תמיר: כל השקעה של משרד החינוך, מיום כניסתי, הוא לא רק שוויוני, אלא היא מתעדפת את הקבוצות על-פי אשכולות ולכן, לצערי, אני לא אומרת את זה בשמחה, שרוב הערבים נמצאים באשכולות הנמוכים, ולכן הם מקבלים תעדוף.

יולי תמיר: להגיד לכם שבכסף שהיה לנו שיפרנו מערכת שנמצאת על סף קריסה כבר 20 שנה?

יולי תמיר: אני אגיד לכם שלא.

יולי תמיר: מצד שני, ראשי הרשויות הערביים יודעים את המחויבות שלי.

יולי תמיר: הם גם קיבלו במהלך התקופה הזאת, וראשי הרשויות הערבים בצפון, לא רק את אותו יחס אלא גם את אותה תמיכה וכרגע שאנחנו עובדים בפתיחת שנה, בדיוק את אותם כלים לעבודה כמו ראשי הרשויות היהודים, אין לי ויכוח אתם, אנחנו יודעים בדיוק.

יולי תמיר: דרך אגב, השגנו הישג בלתי רגיל, לטעמי – כל התרומות שבאות מחוץ-לארץ, דווקא מהקרנות היהודיות, כולן עד אחת, מחולקות שווה גם למגזר הערבי ויש קהילות יהודיות בחוץ-לארץ שמשפצות בתי-ספר במגזר הערבי כי אני אמרתי – לא יהיה דבר כזה שרק משפצים אצל היהודים ובשמחה ובהיענות.

יולי תמיר: אני אסירת תודה גם לג'וינט וגם ל- UJC וגם לסוכנות ואתם תראו בימים הקרובים נחשוף חלק מהפרויקטים האלה שבעקשנות עשו מהלך של תמיכה במגזר הערבי ויושב פה יענקל'ה אגמון ידידי, הסולידאריות הכי גבוהה היא ברמה של ראשי ערים.

יולי תמיר: כשאני באתי לראשי ערים ביום הראשון, ראשי ערים אמרו לי – תחלקי שווה, תתני לערבים תעדוף, הם אלה שדרשו את זה.

יולי תמיר: הם לא אמרו רק אני דורש לעצמי.

עבאס זכור: אז שיקבלו 90% מהתקציב שנועד אחרי המלחמה, אז זה יסגור את הפער.

שמואל הלפרט: חשבתם גם על המגזר החרדי, שחסרים אלפי כיתות?

יולי תמיר: רגע, סליחה, שאלו אותי על המגזר הערבי.

יולי תמיר: אני אגיד לגבי המגזר החרדי – היום חסרות כיתות בעיקר במגזר הערבי ובמגזר החרדי.

יולי תמיר: כשאני באתי לראש הממשלה והצעתי לו את מפת החסרים,

שמואל הלפרט: מה פעלת בקשר למגזר החרדי?

מיכאל מלכיאור: עכשיו היא מסבירה.

שמואל הלפרט: לא, היא מסבירה כל הזמן על המגזר הערבי.

מיכאל מלכיאור: זה מה שנשאל.

שמואל הלפרט: אין עיני צרה בזה, אבל מה פעלת במגזר החרדי?

יולי תמיר: גם המגזר החרדי בצפון קיבל את חלקו בצורה יפה.

משה גפני: המשרד ערוך לפתיחת שנת הלימודים במגזר החרדי?

יולי תמיר: עד היום לא הגיעו אלי בקשות או אמירות מצד המגזר החרדי שהם לא הולכים לפתוח את השנה.

יולי תמיר: אם יש כאלה, אני אשמח ללמוד עליהם.

מיכאל מלכיאור: חרדים פותחים את השנה מה לא יהיה, אבל זה לא אומר שזה ערוך לזה.

מיכאל מלכיאור: זה עניין של גישה חינוכית.

יולי תמיר: מייד עם כניסתי לתפקיד, הצעתי לאוצר להשתחרר מהתנגדותו לבנות בשיטת ה- BOT כי כאמור, הפיצוץ הבא יהיה על כיתות לימוד.

יולי תמיר: המרד הבא, הציבורי, יהיה על כיתות לימוד.

יולי תמיר: הגשנו את כל הצרכים, הצענו פיתרון שנכון שהוא לא אידיאלי מבחינת האוצר, כי האוצר אומר לי – אם בונים בשיטה הזאת, זה כסף יקר, כי אחר-כך הלא שוכרים מהבונה את הכיתות למשך 20 שנה.

יולי תמיר: אמרתי להם ואני אומרת את זה גם עכשיו – ייתנו לי אפשרות לעשות את זה תוך שלוש שנים, אני אסגור את כל הפער.

יולי תמיר: אבל האוצר, ביד אחת לא נותן את המשאב, וביד שנייה לא מקצה כיתות לימוד.

יולי תמיר: המצב הזה הוא בלתי אפשרי.

מיכאל מלכיאור: את יכולה לתאר לנו יותר במגזר החרדי, מה חסר?

משה גפני: האם ילד במעלות, בחינוך החרדי, יהיה אפשר להסיע אותו, אין בית-ספר חרדי במעלות, האם אפשר יהיה להסיע אותו לנהרייה?

יולי תמיר: אל"ף, יש בית-ספר במעלות.

משה גפני: לא משנה, לקחתי דוגמה.

משה גפני: אז בשלומי.

משה גפני: יהיה אפשר להסיע אותו.

יולי תמיר: את שאלת ההסעות נתקצב כבעבר.

יולי תמיר: אנחנו חסרים כיתות לימוד במגזר החרדי.

יולי תמיר: הצמיחה היום, בואו, תסתכלו על הדמוגרפיה וזה ייתן לכם את כל התשובה.

יולי תמיר: הצמיחה היום היא בעיקר דמוגרפית, היא במגזר החרדי ובמגזר הערבי.

יולי תמיר: אומר דבר חמור – זאת אחת הסיבות שלא בונים.

יולי תמיר: אם היה החסר הזה במקומות שהוא בלב הציבור היהודי, מעמד הביניים, היו מקימים קול צעקה והיו בונים.

יולי תמיר: אבל כיוון שזה שתי הקבוצות שלא מצליחות להרים את הצעקה הציבורית למדרגת השפעה, לא בונים.

יולי תמיר: אין איש אחד במערכת, אני לא יכולה להביא כסף מהאוצר שלא נותן את דעתו לעניין.

מיכאל מלכיאור: אני יודע שזה נכון וזו האשמה מאוד כבדה נגד הממשלה להגיד שיש אפליה מכוונת, אבל לצערי אני יודע שזה נכון וזה לא התחיל עכשיו.

יולי תמיר: זאת האמת.

מיכאל מלכיאור: אני מבקש לקבל פה תיאור מצדך, מה ההיערכות במגזר החרדי.

מיכאל מלכיאור: מה חסר, מה צריך לעשות.

יולי תמיר: הכי חסר – כסף לשיפוצים, שאנחנו מבקשים אותו.

יולי תמיר: תראה מה קרה לתקציב השיפוצים והפיתוח של משרד החינוך השנה.

יולי תמיר: 25 מיליון הלכו למיגון בדרום, השקענו כסף רב בצפון בבתי-הספר שנפגעו, נתנו משאבים לבתי-ספר שאי-אפשר היה שלא לעשות שם שינויים.

יולי תמיר: אנחנו היום חסרים בתקציב השיפוצים סכום מאוד ניכר.

יולי תמיר: במגזר החרדי זה צורם במיוחד כי שם בתי-הספר הם במצב, זה לא בתי-ספר שאנחנו בונים אותם ולא בתי-ספר שאנחנו אחראים עליהם באופן ישיר יכולתי להגיד – המגזר החרדי רוצה להיות מוכר שאינו רשמי, שיידאג לבתי-הספר שלו.

יולי תמיר: זו היתה יכולה להיות תשובתה הרשמית של המדינה.

יולי תמיר: אינני נותנת את התשובה הזאת.

יולי תמיר: אנחנו מנסים להיאבק על הכספים האלה.

משה גפני: את לא יכולה לתת תשובה כזאת, זה בחוק.

משה גפני: החינוך העצמאי בחוק.

רונית תירוש: זה ארבעה זרמים בחוק.

משה גפני: מעיין החינוך התורני – בחוק.

יולי תמיר: החינוך העצמאי, הרב גפני, מקבל,

משה גפני: יש הכרה בתקצוב, בחוק יסודות התקציב.

משה גפני: על זה מדובר.

רונית תירוש: מדובר על התקצוב.

רונית תירוש: על זה אנחנו מדברים.

יולי תמיר: התקצוב חסר בענייני שיפוצים במגזר החרדי.

יולי תמיר: אם תשאלו מה הבעיה הכי קשה – זו הבעיה.

יולי תמיר: אם אתה שואל אותי אם יש לי כסף לתקצב את זה – אני אומר לך שלא, כמו שחסר לי עוד הרבה מאוד כסף לשיפוצים במגזר היהודי.

מיכאל מלכיאור: את יכולה להבטיח לוועדה שלפחות מבחינת בטיחות בתי-הספר החרדיים שכל הנושא הזה הוסדר?

יולי תמיר: לא.

יולי תמיר: חסר לי 200 מיליון שקל.

מיכאל מלכיאור: יכול להיות מצב שהמשרד מאפשר לילדים חרדים ללכת לבתי-ספר שיש סכנה בטיחותית?

יולי תמיר: המשרד לא מאפשר כי גם אין רישיונות כרגע.

יולי תמיר: זה המצב.

יולי תמיר: המצב הוא שאין כרגע גם רישיונות וחלק גדול מבתי-הספר עובדים ללא רישיון.

מיכאל מלכיאור: עובדים ללא רישיון?

יולי תמיר: כן.

יולי תמיר: זה המצב.

יולי תמיר: יש בתי-ספר שעובדים ללא רישיון.

מיכאל מלכיאור: וזה מסיר את האחריות ממשרד החינוך על העניין?

יולי תמיר: לא.

יולי תמיר: אבל אני שוב אומרת שאינני יכולה להוציא מים מהסלע.

יולי תמיר: אנחנו מודעים לבעיה הזאת.

יולי תמיר: המגזר החרדי יודע בדיוק לאיזה בתי-ספר אין רישוי לפתוח את השנה.

משה גפני: אין שקל אחד להסעות ל- 3 בספטמבר, אין.

יולי תמיר: זה לא נכון.

משה גפני: לא נכון?

משה גפני: אבל זאת עובדה.

משה גפני: יושבת פה מנהלת האגף לחינוך מוכר.

משה גפני: אפשר לדעת תשובה על השאלה הזאת?

אדי הרשקוביץ: הסעות יתוקצבו כמו בעבר.

יולי תמיר: החינוך החרדי מתוקצב להסעות כמו כל אחד אחר.

משה גפני: אין את הכסף.

מיכאל מלכיאור: הבעיה היתה שהיתה העדפה.

משה גפני: אדוני היושב-ראש, אולי אפשר לשמוע את מנהלת האגף לחינוך מוכר, האם יש ב- 3 בספטמבר הסעות, כן או לא?

יולי תמיר: יהיה מענה להסעות על-פי הכללים הכלליים, יינתן מענה להסעות.

משה גפני: קיימת ישיבה עם ראשי מערכת החינוך החרדית לפני פתיחת שנת הלימודים?

יולי תמיר: קיימתי ישיבות במהלך הקיץ, היו אצלי ראשי מערכת החינוך החרדית ואם יש אישור, אתה יודע שהנושא הזה נדון, ישבנו גם אנחנו ביחד, לא תמיד לשביעות רצונך.

משה גפני: אין לי תשובה.

משה גפני: שביעות רצוני או לא, אין לי תשובה.

יולי תמיר: עניין ההסעות יהיה על-פי הקריטריונים.

משה גפני: על-פי הקריטריונים, האם יש ב- 3 בספטמבר שקל?

משה גפני: אפשר לדעת, כן או לא?

יולי תמיר: הרב גפני, קיבלת תשובה.

שמואל הלפרט: אני רוצה להודות לשרת החינוך על המאמצים שהיא עושה כדי ששנת הלימודים תיפתח בצורה מסודרת.

שמואל הלפרט: עושה רושם שהממשלה מנותקת מהמציאות.

שמואל הלפרט: במקום להגביר את אמצעי הביטחון והמיגון על מוסדות חינוך, על תלמידים, אחרי המלחמה, אנחנו מתבשרים בימים האחרונים, שמבטלים את השמירה על 700 מוסדות חינוך, גני ילדים.

שמואל הלפרט: בעבר היה להם שמירה ועכשיו, בגלל הפסקת התרומות מחו"ל, לא תהיה שמירה.

שמואל הלפרט: מערכת החינוך שלנו תלויה בנדיבות לבם של הקהילות ואם הקהילות לא מוכנות להמשיך לממן, אז למרות שהיתה מלחמה ולמרות שכולם יודעים שהמצב לא כל-כך שפיר מבחינת הביטחון, מחליטים לבטל את השמירה ב- 700 מוסדות חינוך, מחליטים לצמצם את ניידות הביטחון.

שמואל הלפרט: אחרי קיצוץ של 3.6 מיליארד שקל במערכת החינוך.

יולי תמיר: אני מתנצלת, מנכ"ל משרד הביטחון רוצה אותי בדחיפות.

מיכאל מלכיאור: אנחנו נחכה רגע.

מיכאל מלכיאור: אני רוצה להגיד דבר עקרוני וגם חשוב לאוצר.

מיכאל מלכיאור: אני אומר כשהשרה לא פה אבל אני אומר לה זאת גם אישית אחר-כך – השיטה הזאת להיעזר בכל המוסדות היהודיים בעולם זו שיטה שאני מבין שנוח לממשלה להשתמש בה ואנחנו באמת אסירי תודה בפני כל מיני גורמים של פילנתרופיה, ודאי הגורמים הרשמיים והטובים והרחבים.

מיכאל מלכיאור: הדבר הזה אבל גורם להרבה מאוד חסרים אחר-כך כי מה שקורה – בשנה אחת נכנסים למשל ה- UJC ומשלם בשביל הבטיחות בגני ילדים ועושים את זה שנה ועוד שנה ובשנה השלישית יש בעיה בצפון ואז מחליטים ב- UJC להעביר את כל הכסף מהבטיחות.

מיכאל מלכיאור: בינתיים הממשלה יצאה מהעניין ואז פתאום עושים הערכה ביטחונית אחרת, כאילו שזה הערכה ביטחונית ולא הערכה כלכלית אחרת, ואז פתאום לא צריך מערכת של ביטחון בגני ילדים כי הממשלה כבר הסירה את האחריות שלה מהנושא.

מיכאל מלכיאור: זה בעיה בנושא אחרי נושא.

מיכאל מלכיאור: יש עכשיו נושא של ילדים בסיכון, שקיבלו הרבה מאוד כספים דרך פילנתרופיה.

מיכאל מלכיאור: שוב, הפילנתרופיה עכשיו עברה לנושא אחר, זה האופי של פילנתרופיה ואז כל הילדים בסיכון פתאום לא זקוקים והממשלה לא נכנס לסוגיה הזאת ומאוד מאוד בעייתי לנהל מערכת שמתבססת בצורה כזאת על פילנתרופיה כשזה הדברים הבסיסיים של הבטחת הממשלה שלא מקיימת אותם בדברים האלו.

מיכאל מלכיאור: אני אומר את זה כהערת אגב, נצטרך הרבה לעומק לטפל בשאלה הזאת.

יולי תמיר: סליחה.

יולי תמיר: [שרת החינוך חוזרת לישיבה].

שמואל הלפרט: תקציב משרד החינוך שקוצץ בצורה קשה בשנים האחרונות, ב- 3.6 מיליארד שקל, במקום להוסיף תקציב אחרי המלחמה, קיצצו את הקציב, שרת החינוך אומרת שהיא הצליחה להחזיר חלק מהתקציב, נציגת האוצר אומרת שזה לא יחזור לתקציב הבסיסי, לבסיס התקציב, אלא זה מיועד לצפון.

שמואל הלפרט: חזקה שבדרך-כלל האוצר עושה מה שהוא רוצה והוא צודק.

שמואל הלפרט: עושה רושם שיש כאן מין מדיניות חלם, במיוחד לגבי משרד החינוך, לגבי חינוך ילדי ישראל.

שמואל הלפרט: לגבי המגזר החרדי.

שמואל הלפרט: שמחתי מאוד לשמוע משרת החינוך על הדאגה למגזר הערבי, למגזר הבדווי, באמת צודק, אסור שיהיה ילד אחד במדינת ישראל שלא יהיה לו פתרונות דיור סבירים ופתרונות לימוד וכו'.

שמואל הלפרט: אבל כמעט ולא שמעתי מילה איך היא מתכוונת וחושבת לפתור את הבעיה, נאמר בתחום הדיור במגזר החרדי.

שמואל הלפרט: אני מסופק אם השרה בכלל יודעת מודעת על מחסור של כיתות לימוד במגזר החרדי.

שמואל הלפרט: אני רוצה לומר לך, כב' שרת החינוך, בירושלים בלבד חסרות 1,000 כיתות, בירושלים בלבד.

שמואל הלפרט: תלמידים שלומדים בתנאים מחפירים, בקרוואנים, במקלטים ובכל מיני מקומות.

שמואל הלפרט: ככה המצב גם בכל המדינה.

שמואל הלפרט: ומדוע לא מגיע סוף-סוף הזמן לפתור, לחשוב לפחות על פיתרון הולם, כמו שחושבים למגזר הערבי והבדווי, שצריכים לפתור גם את הבעיה במגזר החרדי.

שמואל הלפרט: אני יכול לתת עשרות דוגמאות של מוסדות שנמצאים בתנאים הקשים ביותר.

שמואל הלפרט: אם תבואי לסיור ולראות, להתרשם מקרוב, אין לי ספק שאת תזדעז

שמואל הלפרט: עי פשוט מזה.

שמואל הלפרט: אבל לא רק בתחום הדיור, בכל התחומים.

שמואל הלפרט: בנושא של הסעות, בשנה שעברה הפסיק משרד החינוך לתקצב את ההסעות.

שמואל הלפרט: כתוצאה מזה, במשך חודשים, עשרות אלפי תלמידים לא יכלו להגיע לבתי-הספר והיה ביטול תורה של חודשים לגבי עשרות אלפי תלמידים.

קריאה: הייתם בקואליציה.

שמואל הלפרט: אתם השגתם הכל כשהייתם בקואליציה?

רונית תירוש: הסעות לא הופסקו.

שמואל הלפרט: לא הופסקו?

שמואל הלפרט: לא תוקצבו, מה זאת אומרת לא הופסקו.

שמואל הלפרט: הם לא תוקצבו, אז הופסקו.

רונית תירוש: אישית טיפלתי בזה, תוקצבו.

מיכאל מלכיאור: לא לכל דבר שהם מעלים,

רונית תירוש: אבל זה לא נכון.

שמואל הלפרט: מה זאת אומרת לא נכון?

מיכאל מלכיאור: הוא אומר שזה כן נכון, בואו נמשיך.

רונית תירוש: יש פה את לבנה, תשאלו.

שמואל הלפרט: בשנה הנוכחית אין בכלל תקציב להסעות, או שיש תקציב מאוד מאוד מקוצץ.

שמואל הלפרט: הזנה, פסק שופט במדינת ישראל, שופט בבית-המשפט העליון, כב' שרת החינוך, שלילדי המגזר החרדי לא מגיע הזנה, את שומעת?

שמואל הלפרט: פסק שבמדינת ישראל היהודית לא מגיע הזנה לילדי בתי-ספר שלומדים במגזר החרדי.

מיכאל מלכיאור: אני חושב שהשרה אמרה את דברה בנושא הזה בצורה ברורה.

רונית תירוש: הוא אמר שרק לילדים ביום חינוך ארוך, בחינוך הרשמי.

שמואל הלפרט: אותו דבר.

רונית תירוש: השאלה איך מנמקים את זה.

רונית תירוש: ברור שזה אותו דבר.

שמואל הלפרט: עושה רושם שיושבים אנשים, אדם, מספר אנשים וחושבים כל הזמן איך להצר את ההתפתחות של החינוך החרדי, איזה אמצעים, אם באמצעים של קיצוץ בקצבאות ילדים או בתקציבים, בכיתות, בשיפוצים.

שמואל הלפרט: העיריות והמועצות המקומיות כלל לא מתקצבות את השירותים שמקבל כל בית-ספר.

שמואל הלפרט: בית-ספר ממלכתי מקבל שירותים, בית-ספר שהוא במגזר החרדי – לא מקבל.

שמואל הלפרט: זה גורם כשלעצמו למיליוני שקלים של גירעון במגזר החרדי.

שמואל הלפרט: אף אחד לא חושב על זה, אף אחד לא חושב שצריכים לתת תקציב חלופי לזה, שום דבר לא.

שמואל הלפרט: אני חייב כאן לצטט מה שקיבלתי ואני מקווה שזה לא נכון, אני אשמח מאוד אם השרה תכחיש את זה.

שמואל הלפרט: אתמול העבירו לי ידיעה שהתפרסמה באינטרנט שהשרה יולי תמיד החליטה כי גני הילדים בצפון יקבלו חבילות סיוע למעט החינוך החרדי העצמאי.

שמואל הלפרט: וכותב מנהל בית-ספר לעשרה הרב חיים קלשבסקי ואני אצטט רק כמה משפטים.

יולי תמיר: מי הכתב המיומן הזה?

מיכאל מלכיאור: איזה אתר אתה קורא?

קריאה: זה חדרי חרדים.

יולי תמיר: זה מסוג ההסתה שהציבור החרדי נוהג לעשות מפעם לפעם.

שמואל הלפרט: זה מכתב שמצטט את הרב חיים קשבסקי שהוא כותב ככה – שילדי הגנים הנם ילדים לכל דבר ועניין, גם הם חוו על בשרם את מאורעות המלחמה, גם הם חרדים מאוד לעתידם, גם הם קטנים ובלתי מוגנים בעליל, גם הם לומדים במוסדות שאינם מוגנים מפני טילים, גם הם אזרחים,

יולי תמיר: אני נותנת לך עכשיו 1,000 ערכות מדע, 1,000 ערכות ספרות ילדים שיש לנו, ואם אתה תכניס אותם לגני הילדים החרדים, אני אתן לך עוד 1,000.

שמואל הלפרט: אני רוצה לשאול את השרה – האם זה נכון שהילדים בצפון יקבלו חבילות סיוע והמגזר החרדי לא?

יולי תמיר: כל מה שיש, יהיה מוצע לכולם.

יולי תמיר: מי שיחפוץ בכך – ייקח.

יולי תמיר: אנחנו מחלקים ערכות מדע, ערכות תרבות, ערכות ספרות, וזה פתוח לכולם.

שמואל הלפרט: אני מודה לך מאוד על התשובה.

שמואל הלפרט: בכל אופן, המצב הוא כיום, עושה רושם,

מיכאל מלכיאור: אני חושב שתיארת את זה טוב.

מיכאל מלכיאור: אבקש לקצר מאוד בדברים.

מיכאל מלכיאור: אני מבקש מהשרה להתייחס.

שמואל הלפרט: אני מאוד מאוד מקווה, לאור מה שאני רואה שהיא דואגת כל-כך לכל המגזרים, שהיא תדאג באותה מידה גם למגזר החרדי, שיקבל את המינימום שמגיע לו לקבל, אם זה בתחום הדיור, בתחום הסעות, בתחום שירותים, שחלקו לא ייגרע ממה שמקבלים ילדים במגזרים אחרים.

יולי תמיר: אני בעד לחלק משאבים באופן שווה.

יולי תמיר: לגבי מצב הכיתות יש חסר מתמשך בחינוך החרדי.

יולי תמיר: זה לא נולד היום ולא אתמול, הממשלה יודעת את זה, שר האוצר יודע את זה.

יולי תמיר: נתנו דיווח מדויק איפה החסרים והיכן הם חמורים במיוחד.

יולי תמיר: הם חמורים במיוחד במגזר הערבי ובמגזר החרדי.

יולי תמיר: אם היו נותנים לי אפשרות לעשות זאת בשיטת BOT או PFI, משרד החינוך היה לוקח זאת על עצמו והיה בונה והיה סוגר את הפער.

יולי תמיר: אני רק צריכה אישור לעשות את זה.

יולי תמיר: יש לנו תוכנית, יש גורמים חיצוניים שמוכנים לסייע לביצוע התוכנית.

יולי תמיר: הכל ערוך ומוכן, אנו זקוקים לאישור האוצר.

יולי תמיר: אם יהיה לנו אישור, אני אבוא הנה בעוד שבועות בודדים ואתן לכם את הפריסה באיזה קצב ואיך עושים זאת.

יולי תמיר: לגבי הסעות.

יולי תמיר: המגזר החרדי רוצה שוויון – יהיה שוויון.

יולי תמיר: הם יקבלו תקצוב להסעות, בדיוק כמו כל אזרח אחר במדינת ישראל.

יולי תמיר: יש קריטריונים להסעות, הם יחולו על כולם והמגזר החרדי גם יצטרך לעמוד בקריטריונים שחלים על כולם.

יולי תמיר: אז הם גם לא יפערו כפי שפערו בשנים האחרונות חובות מיותרים.

יולי תמיר: לא יכול להיות מצב שרק במגזר החרדי ייקחו כל ילד לכל מקום שרוצים לקחת.

יולי תמיר: יש קריטריון, יש מרחק, יש אפשרות להסיע.

יולי תמיר: האפשרות הזאת תינתן למגזר החרדי כמו לכל מגזר אחר ובדיוק על-פי אותם קריטריונים.

מיכאל מלכיאור: זאת אומרת שאפשר להרגיע את המצב כי יש פה איזה טיעון ששמענו בחודש האחרון, כאילו נגמר כל הכסף, היתה מקדמה ונגמר הכסף להסעות אני רוצה לדעת האם זה נכון או לא.

יולי תמיר: בהסעות היה חוב, המקדמה כיסתה את החוב.

יולי תמיר: יש שם פער, אמרתי, אנחנו ניתן הסעות למגזר החרדי על-פי הקריטריונים המקובלים במשרד החינוך.

יולי תמיר: לא פחות ולא יותר.

משה גפני: מתחילת שנת הלימודים?

מיכאל מלכיאור: כן.

מיכאל מלכיאור: יש התחייבות של השרה.

יולי תמיר: בוודאי.

מיכל צוק: לנושא כיתות לימוד.

מיכל צוק: אל"ף, אני מניחה שאם ואני אומרת אם, אבל על-פי הנתונים שהציגה השרה, אם אחת הבעיות המרכזיות בצפון היא עניין של כיתות,

יולי תמיר: לא בצפון, בכל הארץ ודווקא בעיקר בדרום.

מיכל צוק: אם זה עניין של כיתות לימוד, אני מניחה שתבוא הצעה ממשרד החינוך לפתרון.

זבולון אורלב: מה זאת אומרת תבוא הצעה ממשרד החינוך?

מיכל צוק: יש תקציב פיתוח למשרד החינוך,

יולי תמיר: של 50 כיתות בשנה.

זבולון אורלב: אני יודע, אני מכיר את זה.

מיכל צוק: אין פה 50 כיתות בשנה.

מיכל צוק: בשנה נבנות כ- 1,200 כיתות ולכן ההקצאה צריכה להיעשות בהתאם לצרכים.

מיכל צוק: זה דבר ראשון.

מיכאל מלכיאור: את הרי יודעת, שחסרים, זה כבר נתון מלפני שנה, לא יודע כמה זה עכשיו, 6,000 כיתות לימוד ו- 1,000 כיתות גן, אני יודע את הנתונים.

מיכאל מלכיאור: מה משרד האוצר מציע לעשות בעניין הזה?

מיכאל מלכיאור: יש פה הצעה ללכת לשיטה אחרת, שתוך שלוש שנים סוגרת את העניין.

מיכאל מלכיאור: אי-אפשר להמשיך לתת לילדי ישראל ללמוד במקלטים ובקרוואנים.

מיכאל מלכיאור: מה אתם חושבים לעשות בעניין?

מיכל צוק: אל"ף, יש תקציב פיתוח למשרד החינוך.

מיכל צוק: במדינת ישראל מדי שנה נבנות כ- 1,200 כיתות, אני לא יודעת מאיפה המספר של 50 מגיע, אני מוכנה,

זבולון אורלב: יש תקציב במשרד החינוך ל- 1,200 כיתות?

מיכאל מלכיאור: יש גידול טבעי.

מיכל צוק: אם אתם רוצים שאני אתייחס, אני אשמח להשלים משפט ואני חושבת שזה יהיה יותר ברור.

מיכל צוק: למשל, ב- 2006 יש 700 כיתות בתקציב משרד החינוך, על זה נוספת הבנייה של מפעל הפיס, שמי שמקצה אותה זה משרד החינוך בהתאם לקריטריונים, וזה מגיע לכ- 1,200 כיתות בשנה.

מיכל צוק: זה דבר ראשון.

מיכל צוק: לגבי הנושא של ה- PFI או BOT או כל שיטה אחרת, כל מה שמדובר שם זה שיטת מימון.

מיכל צוק: הנתונים הכלכליים לפחות הנוכחיים שבידי, מראים לי שהעלויות יוצאות יקרות יותר ולכן היתה גם החלטת ממשלה שמתנגדת.

מיכל צוק: אם במסגרת סדרי העדיפויות של הממשלה, ויושבת כאן שרה שהיא חלק מהממשלה, חושבים שהדבר הנכון הוא להפנות יותר משאבים לכיתות לימוד, הממשלה תחליט על זה במסגרת סדרי העדיפויות שלה ולנו לא תהיה שום התנגדות.

מיכל צוק: זה דבר נוסף.

מיכל צוק: דבר שלישי – משרד החינוך בעבר העביר תקציבים מתקציב הפיתוח לתקציב השוטף שלו ולנו אין שום התנגדות, להפך, אני אתמוך בזה.

מיכל צוק: שרת החינוך תשמח להחזיר מהתקציב השוטף לפיתוח על-מנת לסגור פערים שנוצרו כתוצאה מהמעבר הזה.

נאדיה חילו: תתייחסי לגידול הטבעי, האלמנט של הגידול הטבעי, איך נכנס בנושא של הפיתוח?

מיכל צוק: גידול טבעי זה חלק מהקריטריונים.

מיכל צוק: השאלה איפה יש גידול טבעי.

נאדיה חילו: איפה זה בתוך ה- 1,200 כיתות?

מיכאל מלכיאור: תקצצי עוד שמונה שעות לימוד שבועיות ויהיה לנו עוד כמה בתי-ספר.

מיכאל מלכיאור: זה התשובה?

מיכאל מלכיאור: באמת, מיכל.

מיכל צוק: לגבי הגידול הטבעי, בדיוק בשביל זה יש הקצאת כיתות לימוד, למקומות שבהם או שיש גידול טבעי ונוצר צורך, או עקב הגירה פנימית, ככה מקצים את כיתות הלימוד.

נאדיה חילו: זה בתוך ה- 1,200?

מיכל צוק: בוודאי.

מיכל צוק: עכשיו, ביחס לדברים שנאמרו קודם – קודם כל, לגבי המכסות.

מיכאל מלכיאור: כמה מתוך ה- 1,200 זה בגלל הגידול הטבעי?

מיכאל מלכיאור: זה מה ששאלה, אני חושב, בעצם, נדיה.

מיכל צוק: יגידו לך גם נציגי משרד החינוך, לא ככה בונים.

יולי תמיר: זו בדיוק הדרך הנכונה.

מיכל צוק: לצורך העניין, כל ה- 1,200 אמורות לבוא כמענה לגידול טבעי ולהגירה פנימית, כולן.

יולי תמיר: לכן, אם יורשה לי להפריע, לכן להערכתי, לסגירת הפער, יש בין 50 ל- 100 כיתות שסוגרות פער.

יולי תמיר: קדימה בונים כי יש גידול טבעי, אני שמחה שילדים נולדים, אני מקווה שהאוצר לא ימליץ לנו להפסיק ללדת ילדים כדי שיסגרו את הפער בדרך הזאת.

מיכל צוק: כל נושא גידול הכיתות, מי שאחראי על ההקצאה שלו בהתאם לצרכים של מה שתקראו לזה, סגירת פערים, אני מכירה את הנתונים שאומרים כאן 6,000 כיתות, לא יודעת להגיד מקצועית אם זה כך או אחרת, זה דבר אחד ולגידול טבעי שבדיוק המענה לזה ניתן בנושא של מספרי הכיתות.

מיכל צוק: לגבי מכסות הפרישה.

מיכל צוק: במעבר בין שנות הלימודים תשס"ו ל- תשס"ז לא היה קיצוץ בשעות הלימוד.

יולי תמיר: לשבח את זה שלא היה קיצוץ בשעות הלימוד.

מיכל צוק: לא היה קיצוץ בשעות הלימוד בין ס"ו ל- ס"ז ולכן מכסת הפרישה נקבעה כפי שנקבעה בהתאם להחלטת ממשלה – 900 מכסות, כולל בריאות, בהתאם להחלטת הממשלה הרלוונטית.

זבולון אורלב: כמה היה במעבר מ- ס"ה ל- ס"ו?

יולי תמיר: מתנקמים במורים על זה שהמשרד שומר שעות ומצליח לשמור את השעות במערכת, אז מתנקמים במורים.

מיכאל מלכיאור: מה זה קשור למספר השעות, אני לא מבין.

מיכל צוק: לגבי נושא הרענון, אנחנו גם הצגנו את העמדה המקצועית.

מיכאל מלכיאור: מה שאת אומרת שאם יקצצו עוד מספר שעות לימוד בבתי-ספר, אז יהיו מכסות פרישה.

מיכאל מלכיאור: זה מה שאת אומרת?

מיכאל מלכיאור: מה זה קשור?

מיכל צוק: כל עוד אין הוספה, לא נוצרים, אין שום סיבה מקצועית, לא יכולים לבוא,

מיכאל מלכיאור: שמישהו יפרוש בגלל שהוא צריך ללמד אותן שעות ולכן הוא לא יפרוש?

מיכאל מלכיאור: מה ההיגיון הפנימי?

מיכל צוק: יש גיל פרישה ואנשים צריכים לעבוד או אמורים לעבוד עד גיל הפרישה שלהם.

מיכל צוק: הנושא של הרענון וגם לזה התייחסנו ומכירים את עמדתנו גם ארגוני המורים וגם שרת החינוך, ככל שמשרד החינוך ידבר על רפורמה ויירצה לעשות רפורמה שתפקידה יהיה לרענן את השורות, אז זה במסגרת רפורמה ולא במסגרת מעבר,

יצחק גלנטי: אם מישהו פורש מטעמי בריאות ולא מטעמי גיל?

מיכל צוק: זה במסגרת המכסות, זה בסדר.

מיכל צוק: מטעמי בריאות – מכוסה.

קריאה: אז כמה מכסות פרישה יש השנה?

מיכל צוק: 900.

מיכאל מלכיאור: אבל 900 זה כולל בריאות שזה כל ה- 900.

מיכאל מלכיאור: אין, אין שום מכסה.

נאדיה חילו: אין, אין.

ציון שבת: מה שאמרה עכשיו הגב' צוק זה בדיוק הוויכוח הנוקב בין המשרד לבינם.

ציון שבת: הגישה של האוצר היא שפרישות יהיו כשיש צמצומים וקיצוצים, כאילו אין שום צורך אחר בפרישות של אנשים.

מיכאל מלכיאור: דנו בזה לעומק.

מיכאל מלכיאור: מכירים את זה.

ציון שבת: זאת השאלה הקריטית.

ציון שבת: במערכת הזו של 140,000 עובדים לא יכול להיות באופן הגיוני שלא יהיה אחוז אחד או אחוז וחצי של אנשים שצריכים לפרוש כל שנה – משחיקה, מגיל, מהכל.

ציון שבת: לא מבין.

מיכאל מלכיאור: מיכל בזכות דיבור, דנו בזה בוועדה, יש לנו המלצות מאוד ברורות.

מיכאל מלכיאור: צריך לפחות שני אחוזים בשנה, וזה מה שהחלטנו וזה הגיוני ומיכל, אל תמכרי דברים, אתם מחזיקים, זה סחטנות, מול החינוך, אתם אומרים – תעשו כל מיני דברים ואז תקבלו.

מיכאל מלכיאור: הרי זה דבר הגיוני שמערכת כזאת זקוקה למכסות פרישה, דבר שכל אחד מבין, כל אחד שנכנס פעם בחיים לבית-ספר רואה את המצב בבית-הספר.

מיכאל מלכיאור: אז אתם אומרים – טוב, תקצצו שעות לימוד, תעשו רפורמה, תוותרו על תוספת יוקר.

מיכאל מלכיאור: מה זה קשור?

מיכאל מלכיאור: זה להחזיק את העסק, זה כמו שאת אמרת על הכיתות לימוד – את יודעת שחסרים במדינת ישראל היום שילדים לומדים בתנאים שהם עולם שלישי במקרה הטוב ואת אומרת – לא, אנחנו לא ניתן את הכסף הזה, יש 1,200.

מיכאל מלכיאור: 1,200 כיתות את יודעת שזה בערך המספר של הגידול כל שנה ולכן ברור שהפער הזה נשאר ומעמיק כל שנה, ואז את אומרת – טוב, לא היה קיצוץ בזה, לא היה קיצוץ.

מיכאל מלכיאור: זה לא שייך.

מיכאל מלכיאור: זה לא שיך.

מיכאל מלכיאור: הממשלה מחויבת, לא מאשים רק את האוצר, הממשלה שיש לה אחריות על תלמידי ישראל, מחויבת לדאוג שלכל אחד יהיה לפחות כיתת לימוד.

מיכאל מלכיאור: זה שמצופיים אותם שם יותר מבבתי-הסוהר, זה עוד בעיה, אבל אלו דברים בסיסיים, אי-אפשר להגיד בגלל שלא עושים רפורמה כזאת או לא מפטרים ככה, אנחנו לא ניתן את המכסות לכיתות וזה מה שאת אמרת.

מיכל צוק: אמרתי שהממשלה יכולה, במסגרת סדרי העדיפויות שלה, לבנות יותר כיתות.

מיכאל מלכיאור: כן, זה היא יכולה והיא לא עושה את זה והאוצר מתנגד לתת כסף.

רונית תירוש: אבל זה הבעיה של השרה מול השרים האחרים בממשלה וראש הממשלה, לא של הפקידה.

מיכאל מלכיאור: זה נכון מאוד.

מיכאל מלכיאור: תודה.

זבולון אורלב: זה לא נכון.

זבולון אורלב: יש גם שאלה של עמדת הגורם המקצועי באוצר.

רונית תירוש: עדיין יש שר שיחליט.

זבולון אורלב: יש גורם מקצועי באוצר, יש לו עמדה ולנו יש ויכוח עם העמדה המקצועית של אנשי האוצר.

מיכאל מלכיאור: זה גם נכון שיש אחריות כוללת לממשלה ולא רק למשרד האוצר.

משה גפני: רק הערה לגבי מכסות פרישה, שנדע במסגרת השוויון, שבמגזר החרדי זה אפס, לא 900 ל- 220, אלא אפס.

משה גפני: הבטחתי שאני אקדם את זה, נכון.

משה גפני: אני הרבה דברים מבטיח.

קריאה: כנראה שכל המורים אצלכם צעירים.

משה גפני: לא מפסיקים להיות צעירים, במסגרת כל הזמן השוויוניות.

משה גפני: ולא נשחקים.

משה גפני: מה שאתם רוצים, ומולידים ילדים, יותר מדי.

מיכאל מלכיאור: והרבנים משתפרים כמו יין עם השנים.

משה גפני: וכל הזמן אומרים שאנחנו מקבלים יותר כסף.

משה גפני: לא מפסיקים.

רונית בראון קניס: בנוגע למכסות פרישה, אם משרד החינוך רואה לנכון הוא יכול מתקציבו להטיל את המכסות, אנחנו בעד.

רונית בראון קניס: אם משרד החינוך רואה לנכון להגדיל את המכסות, הוא רשאי.

רונית בראון קניס: דבר שני, אני לא רואה לנכון לבוא ובפורום הזה לעדכן מפרטי משא ומתן שמתנהל בין הגורמים השונים כפי שנעשה פה ואני הייתי רוצה להגיב על הדברים.

נאדיה חילו: יש דברים סודיים במהלך ציבורי תקין?

רונית תירוש: היא לא רואה לנכון, אבל היא תגיד.

רונית תירוש: אז תנו לה להגיד.

רונית בראון קניס: אני אומרת – מתנהל משא ומתן, יש דינאמיקה של משא ומתן, יש את המהלך של המשא ומתן, אני לא חושבת שנכון לבוא לפה ולחשוף פרטים מהמשא ומתן.

קריאה: זה לא שאלה של נכון או לא נכון, זוהי ועדת הכנסת שאמורה לדון בעניין הזה.

מיכאל מלכיאור: רונית, בתוך השיטות של המשא ומתן יכול להיות שאתם תקריבו את ילדי ישראל ותלמידי ישראל, כדי לזכות בהצבעה של שרה?

רונית בראון קניס: חס ושלום.

רונית בראון קניס: אני רוצה להתייחס לתחום המקצועי שלי.

רונית בראון קניס: לעניין סוגיית תוספת היוקר שעלתה פה, הנושא כבר מתנהל לצערי בפתחו של בית-הדין הארצי לעבודה, לכן אני לא אגיב על זה.

רונית בראון קניס: היתה הצעה שלנו כדי לבא ולבנות קונסטרוקציה שתעזור לכולנו.

רונית בראון קניס: לצערי היא לא צלחה.

רונית בראון קניס: כאמור, התיק מתנהל בבית-הדין הארצי, לכן אני לא אגיב לנושא.

מיכאל מלכיאור: לא ביקשנו ממך, את ביקשת להגיב.

רונית בראון קניס: אני ביקשתי תגובה כי העלו פה, אני רוצה להעמיד דברים על דיוקם.

מיכאל מלכיאור: תגובה כדי להגיד שאת לא רוצה להגיב?

רונית בראון קניס: אני רוצה להעמיד דברים על דיוקם.

רונית בראון קניס: היתה איזה שהיא הצעה במהלך המשא ומתן, לצערי היא לא צלחה.

רונית בראון קניס: באותו פרק זמן, הוגשה תביעה בבית-הדין הארצי.

קריאה: אני לא רוצה לתקוף אותה, אבל אסור להגיד דבר כזה.

מיכאל מלכיאור: את נמצאת עכשיו בוועדת הכנסת, את יודעת את זה?

מיכאל מלכיאור: את לא יכולה אחר-כך להגיד, יש לך חובה כלפי הוועדה הזאת, יושבים פה 15 חברי ועדה.

רונית בראון קניס: בהחלט יש לי חובה, אבל התיק מתנהל בבית-הדין.

מיכאל מלכיאור: זה לא סוביודיצה פה.

רונית בראון קניס: סוגיה שנייה שהייתי רוצה להעיר עליה, לעניין הסכם ה- 35-70 שבהם ממשיך הניסוי.

רונית בראון קניס: לא רק סוגיית ההזנה היא במחלוקת כרגע בין הצדדים, יש שלוש סוגיות שעליהן אנחנו מנהלים משא ומתן.

רונית בראון קניס: אני מקווה שהצדדים יגיעו לעמק השווה, על-מנת שנוכל לחתום על ההסכם.

יוסי וסרמן: אני אומר בצורה הכי ברורה שאני יכול לומר, ואני אומר את זה בשם שני ארגוני המורים.

יוסי וסרמן: אנחנו פותחים את שנת הלימודים כתקנה, למעט נקודות בעייתיות, אבל אני מדגיש – אנחנו פותחים את שנת הלימודים.

יוסי וסרמן: אנחנו לפני החגים נצטרך לשבת היטב עם עצמנו ולהחליט איך אנחנו ממשיכים להתנהל.

יוסי וסרמן: האוצר מתעלל במורים, מתעלל במורים ושני ראשי ארגוני המורים הנוכחיים לא בנויים שיתעללו בם.

יוסי וסרמן: אנחנו לא ניתן שיתעללו בנו ובמורים.

יוסי וסרמן: אני אומר את זה במפורש.

יוסי וסרמן: ישבנו עם משרד החינוך חודשיים, הסכמנו בהסכם מוסכם על שני הצדדים בעניין 34 היישובים, כי כך ביקשה שרת החינוך שנמשיך את ההסכם משנה קודמת ונענינו לבקשה, התקופה היא לא תקופה של מאבקים היא תקופה של הסכמות.

יוסי וסרמן: בא משרד האוצר, לאחר שהסכמנו עם משרד החינוך, שם מקלות בגלגלים על דברים שהיו בשנה שעברה, כולם היו, התנהלו גם 55 שקלים, גם שקט תעשייתי, הכל היה.

יוסי וסרמן: הם עכשיו רוצים לעשות אחרת.

יוסי וסרמן: ככה הם החליטו.

יוסי וסרמן: הם הריבון היחיד של מדינת ישראל, לא הממשלה, אלא משרד האוצר.

יוסי וסרמן: אז אני אומר, אנחנו לא נסכים שלא יהיו לנו אף לא מכסת פרישה אחת.

יוסי וסרמן: משרד החינוך קיבל מכסות פרישה לשימושם של מנהלי המחוזות, על-מנת לפתור בעיות של העסקה מול תקן, זה הכל.

יוסי וסרמן: אבל שום מורה שהוא שחוק, עייף, לא תורם למערכת מכיוון שהוא לא יכול יותר, לא יכולנו להוציא החוצה מהמערכת ולהביא אדם צעיר במקומו.

יוסי וסרמן: לא ייתכן, לא ייתכן כדבר הזה.

יוסי וסרמן: מערכת החינוך של מדינת ישראל מוזנחת ואין נותן את הדעת למה שקורה במערכת הזו.

יוסי וסרמן: אין כסף למערכת החינוך ממערכת החינוך לוקחים למערכת הזו צריכים לתת כי זוהי התשתית הקיומית.

יוסי וסרמן: מאבטחים.

יוסי וסרמן: לא נראה לי שאחראי מצדנו ומצד ציבור ההורים לפתוח בית-ספר ללא מאבטחים בימים אלה.

יוסי וסרמן: בכל בית-ספר חייב להיות מאבטח שישמור על חייהם של הילדים והמורים.

יוסי וסרמן: חובה עלינו ואין זה עניין של כסף, זה עניין של חיים.

יוסי וסרמן: כל הדברים כאחד, אני מעלה את זה עכשיו מספר ימים לפני פתיחת שנת לימודים ואני מבקש מיושב-ראש הוועדה ומחברי הכנסת לתת את הדעת.

יוסי וסרמן: הדברים שאני אומר עכשיו הם דברים טריוויאליים, דברים בסיסיים, לא שום דבר שקשור במה שאני רוצה למען המורים.

מיכאל מלכיאור: נטפל נקודתית בכל דבר ודבר.

יוסי וסרמן: האוצר לא עשה כלום על-מנת שנפתח כמו שצריך, ההפך, מקלות בגלגלים.

יוסי וסרמן: זה מה שיש לי לומר.

אלכס מילר: דיברנו פה לפני זמן מה על נושא הטיפול הפסיכולוגי בילדי הצפון, שאלתי הראשונה היא האם נלקח בחשבון השפות, האם יש אפשרות שהפסיכולוגים גם שייתנו תמיכה פסיכולוגית בשפות של ילדים, כי עד עכשיו לא שמעתי תשובה ברורה בנושא זה.

אלכס מילר: השאלה השנייה – ההורים בעצם לא יכולים לחזור לביתם עקב כך שנפגעו מקומות המגורים שלהם וכרגע הם נמצאים במרכז ונעים, אני לא מדבר על אלה שנמצאים במקום קבוע, אלה שנעים, מה הטיפול באותם ילדים שלא יכולים לחזור ואין להם מקום מגורים קבוע במרכז והם מחכים שדירותיהם ישופצו, האם יש איזה שהוא מענה בנושא הזה?

אלכס מילר: אשמח לשמוע מה היעד של משרד החינוך שהציב לעצמו בנושא ההצלחה בבגרויות.

אלכס מילר: ראינו מה אחוז ההצלחה שהיתה השנה, האם יש איזה שהוא יעד שבעצם משרד החינוך הציב לעצמו שהוא רוצה להגיע אליו בסוף שנת הלימודים הנ"ל וכאשר דיברת על נושא בתי-הספר הפרטיים, כגון נושא של שבח מופת, ההצלחה שלהם היא די טובה, אותם בתי-ספר שיש להם הצלחה טובה בבגרויות, האם יש משהו שאתם לוקחים כנוסחה ומכניסים את זה למערכת הנוכחית?

אלכס מילר: נושא מרכז בחינות והערכה.

אלכס מילר: ההרשמה היתה אמורה להיות עד ה – 30 לאוגוסט והמבחנים בעצם, מועד הבחינות זה ב- 16-17.10.2006, בצפון המרכז היה סגור, הוא רק נפתח לפני כמה ימים וב- 30 ההרשמה כבר צריכה להיסגר, האם יש אפשרות בעצם לדחות את ההרשמה לשבועיים לפחות כדי שיינתן פיתרון לאותם ילדים.

אלכס מילר: נושא של מצב כלכלי ותשלומי ההורים בצפון, ההורים שלא מסוגלים בעצם לרכוש ספרים וכו', האם יש איזה שהוא מענה וקידום נוסף.

יולי תמיר: בלהה תענה לגבי הפסיכולוגים, אנחנו בהחלט מודעים לעניין הזה.

מיכאל מלכיאור: מאחר ואנחנו ממשיכים ממילא, אמנם לא בחדר הזה, אלא בחדר של הוועדה, ישאלו עכשיו את השאלות ויקבלו את התשובה בתחילת המשך הישיבה.

יולי תמיר: אם נשארו אנשים במרכז בעקבות המלחמה, אמרנו – כל הילדים שלהם ישובצו.

יולי תמיר: פרסמנו בימים האחרונים בכל העיתונים מספרי טלפון שאפשר לפנות אליהם, לכל אחד יינתן מענה במקום שבו הוא נמצא, גם אם הוא עובר במהלך השנה שלוש פעמים דירה.

רונית תירוש: אני כן מציעה שהשרה תשיב כי אולי זה יחסוך שאלות אחרות.

זבולון אורלב: האמת היא שהיתה לי תקווה שאחרי חמש שנים מאוד קשות במערכת החינוך, ואין צורך להכביר מילים, בכל זאת שנת הלימודים הזאת תהיה קצת שונה.

זבולון אורלב: זה נכון שיש שינוי באווירה ואני מברך על השינוי באווירה, זה דבר מאוד חשוב, אבל כשאתה בודק את הדברים אחד לאחד, בעצם אנחנו ממשיכים בנסיגה.

זבולון אורלב: אותן הבעיות עם המחסור בכיתות, הבעיות עם ארגוני המורים, הבטיחות, הביטחון, הקיצוצים, לצערי גם מתחילה שנת לימודים בלי איזה שהן בשורות חינוכיות, איזה שהן פואמות פדגוגיות שהן יעדים חשובים למורים, למחנכים, למנהלים.

זבולון אורלב: מערכת החינוך בסופו של דבר קיימת לא רק עבור לוגיסטיקות, היא קודם כל קיימת עבור התכנים ואני הייתי מצפה קודם כל שבהחלט נתייחס לתכנים וחבל שאין התייחסות לדבר הזה.

זבולון אורלב: אני מצטער ששרת החינוך שהיינו יחד שותפים לביקורת מאוד נוקבת על הקיצוצים המתמשכים במערכת החינוך, נתנה לגיטימציה לקיצוץ האחרון.

זבולון אורלב: אינני מסכים עם שרת החינוך שלולא הסכמתה, היו מענישים את מערכת החינוך בקיצוץ יותר גדול.

זבולון אורלב: התרגילים האלו של האוצר הם תרגילים ידועים ואני קורא לשרת החינוך שגם להבא לא לתת לגיטימציה בשום פנים ואופן ולא להיות ותרנים כי המסר הוא שעכשיו משרד האוצר בפעם הבאה יגיד מקצצים מיליארד, מכניסים עיזים, עכשיו בואו נסתדר על 300 מיליון, כך עשו לאורך כל הדרך.

זבולון אורלב: לא קיבלנו תשובות במה הולכים לקצץ.

זבולון אורלב: צריך להבין שקיצוץ של 115 מיליון שקלים הוא קיצוץ של שליש בפעולות של ארבעת החודשים האחרונים של שנת התקציב ובוודאי שהדברים כאן הם מאוד מאוד בעייתיים.

זבולון אורלב: לא קיבלנו תשובה ואינני יודע איך זה עבר כך בקלות, ששנת הלימודים נדחתה מ- 1 ל- 3.

זבולון אורלב: מה היתה כאן הבעיה?

זבולון אורלב: מה, יום שישי הזה, הוא מציל את ההיערכות?

זבולון אורלב: הרי טובת התלמידים היא להחזיר אותם כמה שיותר מהר למערכת, טובת ההורים זה להחזיר את הילדים כמה שיותר מהר למערכת, והשגרה היא מאוד מאוד חשובה.

זבולון אורלב: מה המסר הזה?

זבולון אורלב: ומה עוד שלא מחזירים את יום הלימודים אלא מחזירים פה שעה, שם שעה.

זבולון אורלב: מערכת החינוך תמיד עמדה על זה שיום לימודים הוא קדוש, לא מוותרים כל-כך מהר על יום לימודים.

זבולון אורלב: אני יודע על הרבה מאוד הורים, מאוד מאוד מאוכזבים, על כך ששנת הלימודים נדחתה.

זבולון אורלב: מה עוד שהורים לכיתה א', אם זה יום שישי הם לא צריכים להפסיד יום עבודה, הולכים עם הילדים, עכשיו יום ראשון, צריכים להפסיד יום עבודה.

זבולון אורלב: אני חושב שההחלטה הזו היא החלטה שגויה.

זבולון אורלב: ראיתי שארגון ההורים הארצי הגיש בג"צ לעניין של אישור תשלומים.

זבולון אורלב: אני רוצה לשאול את שרת החינוך, האם באמת משרד החינוך החליט לא לבקש את אישור ועדת החינוך לאישור תשלומי רשות.

יולי תמיר: ממש לא.

זבולון אורלב: כי אני רואה כאן בג"צ.

יולי תמיר: היו שואלים אותנו, היינו חוסכים כסף, בג"צ עולה הרבה כסף להגיש.

זבולון אורלב: שאלה נוספת, כמה בוגרי מכללות, כמה מורים חדשים ייכנסו למערכת בראשית שנת הלימודים החדשה, לאור הנתונים של הקיצוץ במכסות מול מספר הבוגרים יש כך וכך בוגרים, רצוני לדעת כמה מורים חדשים נכנסים למערכת והאם אין לזה השלכה מאוד חמורה של ירידה או המשך ירידה במספר הנרשמים למכללות בשנה הבאה.

זבולון אורלב: לגבי חוק השילוב, האם התוספת של ה- 70 מיליון כוללת בתוכה גם את התוספת לחוק השילוב כי אז המשמעות שבעצם אין תוספת למשרד החינוך.

יולי תמיר: לא כוללת.

זבולון אורלב: לא כוללת התוספת, תודה רבה.

מיכאל מלכיאור: בנושא חוק השילוב, מה שיש זה מעט מדי?

יולי תמיר: מעט מדי.

זבולון אורלב: כמה כסף בסופו של דבר יגיע לחוק השילוב, מול הכספים שמשרד החינוך אמר כל השנים שהוא צריך לביצוע.

מיכאל מלכיאור: היית בישיבה שאמרנו שנגיש בג"צ קולקטיבי של הוועדה.

יולי תמיר: אני לא אגן על עצמי כדי שתוכלו לקבל את הבג"צ ושיחייבו את הכסף.

זבולון אורלב: זה מאוד חשוב לתת מענה ספציפי לילדים שנמצאים במצוקות, בוודאי ילדי הצפון ועוטף עזה נמצאים במצוקות מיוחדות וחייבים לתת להם פתרון מועדף.

זבולון אורלב: מה עם ילדי גוש קטיף?

זבולון אורלב: למה הם נשכחו?

זבולון אורלב: הילדים האלה טרם מסוגלים,

יולי תמיר: השקיעו בהם יותר ממה שמשקיעים בכל ילדי הצפון גם יחד והם לא נשכחו.

זבולון אורלב: אני מציע לך לא לומר את זה,

יולי תמיר: אני יודעת.

זבולון אורלב: אני מציע לך, כי מהדברים שלך נודף עכשיו ריח מאוד מאוד לא טוב.

יולי תמיר: לא, זבולון, זאת פשוט האמת.

יולי תמיר: השקיעו 3,000 שקל לילד מילדי הפינוי?

זבולון אורלב: אינני יודע.

זבולון אורלב: יכול להיות שצריכים להשקיע 9,000 מול עקירה, מול עקירה מיותרת,

יולי תמיר: זה פוליטיקה.

זבולון אורלב: תראי, זה שני מצבים שונים.

זבולון אורלב: ילדי הצפון,

מיכאל מלכיאור: אבל אתה השווית, זבולון.

מיכאל מלכיאור: אתה השווית.

זבולון אורלב: לא השוויתי.

מיכאל מלכיאור: אמרת – שוכחים אותם מול ילדי הצפון.

זבולון אורלב: לא השוויתי, אמרתי שאני בעד לתת פתרונות לילדים שנמצאים בבעיות.

זבולון אורלב: הבעיה של ילדי גוש קטיף זה לא מלחמה של שישה שבועות, שהיא חמורה והיא קשה לילדים.

זבולון אורלב: זאת עקירת קבע מבתיהם וכשההורים עדיין נמצאים במקומות זמניים ולא יודעים היכן עתידם.

זבולון אורלב: זאת אוכלוסייה ש- 60% ממנה עדיין מובטלים.

זבולון אורלב: למה הילדים האלה צריכים לשלם את המחירים?

זבולון אורלב: למה מפסיקים להם הסעות?

זבולון אורלב: למה מפסיקים דברים שניתנו בעבר?

זבולון אורלב: שאלתי – האם הטיפול יימשך?

זבולון אורלב: מה הטיפול המועדף שיינתן לילדי גוש קטיף?

יולי תמיר: זבולון, אמירה תיתן אחר-כך תשובה מקצועית, הלוואי על כולם איך שהיא מטפלת בילדי הפינוי ותשאל את ההורים שלהם מה הם חושבים על הטיפול שלה.

יולי תמיר: אבל הבעיה הגדולה של ילדי גוש קטיף זה אתה, אם מדברים רגע פוליטיקה, זה אנשים שהשלו אותם קודם שלא יהיה פינוי, כדי שעכשיו מתסיסים אותם ומחסלים את היכולת שלהם להשתלב.

יולי תמיר: אז עזוב, ילדי גוש קטיף קיבלו, קיבלו הרבה מאוד.

מיכאל מלכיאור: אנחנו פה לא דנים עכשיו.

זבולון אורלב: הילדים של הצפון משלמים את המחיר של הפעולה המעוותת של גירוש משפטי.

רונית תירוש: אני בתחושת דז'ה-וו משום שאני שומעת את שרת החינוך אומרת כך – אני לא יכולה להוציא מים מהסלע, אני לא יכולה להביא כסף מהאוצר, הצעתי BOT, אבל לא שמעו לי, הצבעתי נגד הקיצוץ בנושא של ניידות אבטחה ולא שמעו לי, בתי-ספר במגזר החרדי שעובדים ללא רישיון כנראה ימשיכו לעבוד ללא רישיון.

רונית תירוש: אני הייתי רוצה לקבל נתונים יותר מדויקים מהשרה ואמירות יותר נחושות שיש להן גיבוי ויש עשייה מאחוריהן.

רונית תירוש: אני כבר אומרת שאני מתכוונת לעקוב אחרי כל מילה של השרה ולראות שאכן היא מתממשת, כי לזרוק לחלל כל מיני אמירות שאחר-כך אין מאחריהן כיסוי, זה דבר חמור בעיני, ואני אתחיל.

רונית תירוש: אני מתחילה בשכר-לימוד לסטודנטים, ששמעתי אתמול בשמחה שהשכר לא יועלה, הצלחת להפחית אותו והבוקר שמעתי מהאוצר שהוא מכחיש את זה, שאין לו שום כוונה להחזיר כסף, מה שהוא תכנן לכתחילה לקצת הוא ימשיך לקצץ אז אני לא יודעת למי להאמין, או בעצם אני כן יודעת כי האוצר,

יולי תמיר: בואי נראה.

יולי תמיר: תתחיל השנה, בואי נראה.

רונית תירוש: אני מאוד אשמח אם את תהיי הצודקת בעניין הזה.

רונית תירוש: הנושא של 50 כיתות, אני רוצה להסביר את הנושא של בינוי כיתות.

רונית תירוש: הבינוי הזה הוא לא חדש, כל שנה יש כ- 1,200 כיתות, כאשר זה צריך לתת מענה על שני דברים, אחד – על נושא של הגידול הטבעי והשני לסגור גם פערים ולזרוק לחלל שיש רק 50 כיתות תוספת, זה לא אחראי וזה לא נכון.

יולי תמיר: לסגירת פערים, שאתם פערתם אותם במשך חמש שנים שאת ישבת והיית מנכ"לית.

יולי תמיר: את הבן-אדם האחרון שיכול לתת פה, להטיף מוסר, רונית, עם כל הכבוד, ישבת במשרד, האחריות למצב הנוכחי עלייך ועל השרה הקודמת, עם כל הכבוד.

רונית תירוש: הנה יצא המרצע מן השק.

יולי תמיר: לא מרצע ולא שק.

רונית תירוש: תני לי לדבר, דיברת מספיק.

יולי תמיר: הלא את יודעת יפה מאוד שאת המשרד שאני קיבלתי במצב שקיבלתי, האחריות עלייך.

יולי תמיר: הפערים של ה- 6,000 כיתות, עלייך.

יולי תמיר: המצב הנוכחי הוא עלייך ועל השרה הקודמת ועל ההתנהלות.

יולי תמיר: תני לי, אני מציעה שאחרי שאני אהיה חמש שנים במשרד החינוך, תבואי ותבדקי אותי ואני אשמח להיבדק על כל דבר שאני אומרת כאן.

יולי תמיר: אני חושבת שבמקומך הייתי מגלה מידה של צניעות.

יולי תמיר: כך היה ראוי למי שישב והשנים שלו מכונות על-ידי כולם השנים הרעות במשרד החינוך.

רונית תירוש: אני לא רוצה להיגרר לעניין הזה, אבל אני לעולם לא אאשים את המנכ"ל של השרה בדבר כזה ואחר, משום שהאצבע שלו לא שווה כלום, לא בהצבעות ממשלה ולא בהצבעות קיצוץ ומי שישב פה ואחראי לקיצוצים המתמשכים בתקציבי המשרד, כולל מסר לשנים הבאות, כפי שהזכיר חבר הכנסת אורלב, זה אותה שרה שהיתה חברת כנסת.

רונית תירוש: אז אני מבקשת ממך לרדת מהפקידות המקצועית שעשתה נאמנה את תפקידה ותמשיך לעשות נאמנה את תפקידה, במסגרת אילוצים שנכפו עליה על-ידי הדרג של הממשלה.

יולי תמיר: הלכת לפוליטיקה, סליחה.

יולי תמיר: אם לא היית הולכת לפוליטיקה, לא הייתי מתמודדת אתך, אבל החלטת ללכת לפוליטיקה.

יולי תמיר: קפצת למים הפוליטיים, תשאי באחריות.

רונית תירוש: גבירתי היקרה, היום כן.

רונית תירוש: היום יש לי יד ואני אצביע.

רונית תירוש: אבל עד היום כמנכ"לית או כפקידה, לא היה לי.

יולי תמיר: אז לא היה לך שום השפעה?

רונית תירוש: ההשפעה היחידה שהיתה לי זה איך למזער נזקים, תקשיבי קצת, קצת צניעות מצדך גם כן.

רונית תירוש: את לא מסוגלת, אין לך טיפת סובלנות, את לא מסוגלת לשמוע.

יולי תמיר: יש קצת ציניות שעוברת את גבול הטעם הטוב.

רונית תירוש: אז, לא, אני אגיד לך דבר אחד עלי בחוסר צניעות.

רונית תירוש: אני תלמידה מצוינת וכשאת ישבת כאן למדתי ממך איך לנהוג כלפי השר.

רונית תירוש: אגב, לא כלפי המנכ"ל.

רונית תירוש: עכשיו לעניין עצמו.

רונית תירוש: בוועדת כספים יש מסמך שבו משרד החינוך נותן את סאגת הקיצוצים שלו ורשום שם במפורש שהפסיכולוגים יקוצצו.

רונית תירוש: זה שאת מוסיפה היום קיצוץ בגלל תוספת תקציבית ייעודית צבועה, זה פנטסטי ותודה לאוצר, אבל אני רוצה לדעת ואני מבקשת תשובה אחראית, האם יש קיצוץ בפסיכולוגים, בתקציבי הפסיכולוגים, בתקציב הבסיסי של המשרד, או אין.

רונית תירוש: התוספת הייעודית לא מעניינת אותי כרגע.

יולי תמיר: יושבת פה בלהה נוי, בואי תשמעי, את מכירה אותה כאשת מקצוע מעולה.

רונית תירוש: אני אשמע.

יולי תמיר: בלהה את מוכנה לענות על זה רגע?

רונית תירוש: תעני על זה.

בלהה נוי: לא קיבלתי שום הודעה על שום קיצוץ.

רונית תירוש: אז אני אשאל את אדי, שהגיש.

אדי הרשקוביץ: לא זוכר בעל-פה, אני לא רוצה להגיד.

רונית תירוש: אז אני אשאל את חבר ועדת כספים.

רונית תירוש: יש?

קריאה: יש.

רונית תירוש: יש קיצוץ.

יולי תמיר: אני אומרת לך שאין קיצוץ בשום תקן של פסיכולוג ובואי תבדקי.

יולי תמיר: אנחנו דיברנו.

קריאה: יש, יש, יכול להיות שיחזירו, אבל יש.

קריאה: יכול להיות גם שהקיצוץ לא יאושר, בגלל שהלכתי לוועדת כספים וליצמן אמר שהוא לא מביא את זה להצבעה.

קריאה: אז אין קיצוץ.

יולי תמיר: אז יכול להיות שיהיה עוד יותר, רונית, עם כל הכבוד, פעם ראשונה נותנים לשפ"י אני חושבת את המקום המקום הראוי לו במשרד ואני חושבת שעם כל הכבוד,

רונית תירוש: למה את אומרת פעם ראשונה?

רונית תירוש: תפסיקי לומר את זה.

יולי תמיר: למה אני אומרת פעם ראשונה?

יולי תמיר: כי זה מה שאנשי המקצוע אומרים לי.

מיכאל מלכיאור: אל תכניסו את הפקידים לתוך זה.

יולי תמיר: עם כל הכבוד, שלא יקצצו בשנה הבאה יהיו יותר פסיכולוגים ויועצים חינוכיים מאשר אי-פעם במשרד.

רונית תירוש: התוספת לתקציב 2007, היא במסגרת חיזוק הצפון.

רונית תירוש: החשש שלי שזה לא בבסיס תקציבי המשרד לשנים אלא עד שנסכם ונממש את חיזוק הצפון ולכן אני רוצה שוועדת חינוך תשים לב לנושא הזה ושהשרה בעניין הזה לא תטעה אותו.

רונית תירוש: דבר נוסף – שמעתי הבוקר שאת דורשת 800 מיליון שקלים לנושא הרפורמה בצפון, שכל כולה מתמצית לפחות לפי הרדיו, בהקטנת כיתות שזה דבר נהדר שעשינו בשנה שעברה במסגרת הניסוי של 34 יישובים, זה הנושא של יום חינוך ארוך, ותגבור לתלמידים לבגרות.

רונית תירוש: אלה לא דברים חדשים, אבל זה נהדר שממשיכים אותם.

רונית תירוש: אני רוצה לדעת מה עוד נעשה ב- 800 מיליון השקלים, כי התקציב שעשינו את מה שהזכרנו כרגע, הסתכם ב- 105 מיליון שקלים בלבד והספיק ל- 34 יישובים, כאשר כמחציתם הם ממילא יישובי הצפון.

רונית תירוש: אז אני רוצה לדעת מה התוספת האמיתית שתינתן לחיזוק הצפון במסגרת 800 מיליון שקלים, שמתבקשים מהאוצר ואני אשמח אם נקבל אותם.

רונית תירוש: אני מציעה, אם אכן נקבל, אז להוסיף הזנה לכל הילדים הללו, להוסיף מתנ"סים,

יולי תמיר: המצגת באתר, את מוזמנת לראות אותה, היא כוללת את כל,

רונית תירוש: תני לי לדבר.

יולי תמיר: תיכנסי לאתר משרד החינוך, את מכירה אותו, יש שם את המצגת, את יכולה לקרוא אותה.

רונית תירוש: אני מציעה, כשם שקיבלתם את הצעותינו עד כה, אז אני מציעה גם להוסיף הזנה לילדים הללו, להוסיף מתנ"סים, להוסיף חינוך בלתי פורמאלי ובתוכו נושא הטיולים שכל-כך חשובים גם לנפשם של הילדים.

רונית תירוש: באשר לאכיפה.

רונית תירוש: אני מצפה לראות איך המשרד אוכף את מה שהשרה בהיותה חברת כנסת כל הזמן צעקה, אין אכיפה, אין אכיפה.

רונית תירוש: אני רוצה לראות אכיפה של נושא של ספרי לימוד שמתחלפים מדי שנה, הנושא של חוברות שאכן מתבטל כי הוא יקר מאוד, הנושא של תשלומי הורים אני שמעתי מהרבה מאוד מנהלים שכבר התחילו לגבות את התשלומים.

רונית תירוש: הם אומרים – אנחנו מצפצפים,

מיכאל מלכיאור: השרה הבטיחה פה שלא יהיה שום גביית תשלומי הורים ושאנחנו נבחן אותה בזה ואני בטוח שהיא עומדת בזה.

רונית תירוש: אז אני מודיעה לחברי הוועדה שגם מנהלים מצפצפים על הוועדה וגם המשרד כרגע לא עושה.

רונית תירוש: אני יכולה להבין למה הוא לא עושה כי הייתי שם.

רונית תירוש: הקושי באכיפה הוא קושי, אבל השרה התהדרה בזה שהיא תעניש כל מנהל שייגבה והמנהלים כבר התחילו לגבות והרבה מאוד כסף.

רונית תירוש: הנושא של ניידות.

רונית תירוש: אני בזמנו קיבלתי הסבר מהמשטרה שהנושא של ניידות נועדו לשמירה היקפית בדיוק באותם בתי-ספר קטנים שאין בהם שומר בשער ובאותם גני ילדים שאין בהם שומר בשער.

רונית תירוש: קיבלתי את הקונספציה הזאת כי הם אנשי המקצוע ואם הם אומרים שזה מספק אותם, להבטיח את שלום הילדים, קיבלתי.

רונית תירוש: אני אומרת במקום השרה, לא הייתי פותחת את שנת הלימודים כי אני מבינה, כי הייתי מבינה שהאחריות על חייהם של הילדים היא רק על השרה ואם היא מסכימה, לא משנה שהיא הצביעה ולא שמעו לה, אם היא תפתח את שנת הלימודים באין איזה שהוא מענה מקצועי, אני לא רוצה להגיד מה, המשטרה תגיד, באין איזה שהוא מענה מקצועי לאותם מוסדות חינוך גני ילדים ובתי-ספר קטנים שאין שומר בשער, האחריות היא על השרה.

מיכאל מלכיאור: תודה.

מיכאל מלכיאור: זכות דיבור לחברי כנסת נוספים, נעבור לחדר של ועדת החינוך.

מיכאל מלכיאור: (הישיבה התחדשה בשעה 11:17)

מיכאל מלכיאור: ניתן לחברי הכנסת לומר את דברם ולשרה לענות ונסיים את הישיבה הקודמת ומיד ניכנס לנושא של יום חינוך ארוך.

מיכאל מלכיאור: זאב בבקשה.

זאב אלקין: יש לי כמה שאלות מן הפרט אל הכלל לגבי שדרות: שאלה ראשונה – את דיברת ובצדק, שכשיש בית ספר בקרית שמונה שצריכים לתקן אותו בעקבות הפגיעה, אז באותה הזדמנות גם חשוב לשפץ אותו כדי שלאותם ילדים תהיה אווירה יותר טובה.

זאב אלקין: האם היו הקצאות לשיפוצים בבתי ספר בשדרות לקראת שנת הלימודים הזאת או שרק נעשה בסוגית המיגון?

זאב אלקין: שאלה שניה - דיברת לא מעט והתייחסת בתשובה לשאלות על המגזר החרדי וגם על המגזר הערבי.

זאב אלקין: עוד מגזר שאצלו חלק גדול מהבעיות של מערכת החינוך נכון להיום ומאוד מיוצג בצפון זה מגזר העולים.

זאב אלקין: על זה לא שמעתי מילה בינתיים ואשמח מאוד לשמוע, היות ובכתב אנחנו לא מצליחים לתקשר אז בהזדמנות זאת פה, בוועדה, אוכל לשמוע כמה חידושים.

מיכאל מלכיאור: מה זאת אומרת שאתה לא מצליח להתקשר?

זאב אלקין: כוועדת משנה מיוחדת של ועדת העליה והקליטה, הוצאנו לשרה מספר מכתבים בשלושת החודשים האחרונים ולא נענינו לאף אחד.

זאב אלקין: בסדר, אנחנו מחכים.

יולי תמיר: אמרתי שלאחר פתיחת השנה אנחנו נבוא לשבת אתכם.

מיכאל מלכיאור: בכל מקרה כזה אני מבקש לגשת אלינו.

מיכאל מלכיאור: אין כזה דבר שלא יקבלו תשובה.

יולי תמיר: הם ביקשו דיון, אמרתי שאחרי פתיחת השנה נבוא לדיון.

יולי תמיר: אנחנו נגיע לדיון עם כל הגורמים.

יולי תמיר: חלק מזה תלוי גם במה שנוכל להציג.

יולי תמיר: אני תכף אענה על השאלה.

מיכאל מלכיאור: אנחנו נעלה את זה פה, במליאה של ועדת החינוך.

מיכאל מלכיאור: אין כזה דבר.

מיכאל מלכיאור: זה סדרי ממשל טבעיים.

זאב אלקין: לצערי, יש כזה דבר.

זאב אלקין: אני מאוד אשמח אם יהיה כזה דבר.

יולי תמיר: אתה לא יכול להביא אותנו לפה בכל יום.

יולי תמיר: אתה נסעת לחו"ל לשבועיים ואני עבדתי פה 24 שעות.

יולי תמיר: לא כל דבר אפשרי.

זאב אלקין: שאלה שלישית - אנחנו שמענו כאן הרבה על סוגית השיפוצים וסוגית הכיתות, שהיא סוגיה חשובה.

זאב אלקין: אבל הציק לי שלא שמעתי מילה בדיון על היערכות לקראת פתיחת שנת הלימודים בסוגיות התוכן.

זאב אלקין: נניח שלא היתה מתרחשת המלחמה, האם מצבנו היה בסדר ונורמלי והאם מערכת החינוך לא משוועת לרפורמות גם בתחום התוכן הזה.

זאב אלקין: אני מאוד אשמח לשמוע תשובות, לפחות מילה או שתיים בנושא.

זאב אלקין: מעבר לזה, שתי הערות: האחת, אני מצטרף לגמרי לשאלה, הערה, של חבר הכנסת אורלב בסוגיה של ילדי גוש קטיף, כי בלי שום קשר לשאלה של טיפול טוב שהם מקבלים על ידי אמירה, עדין יש שאלה של תקציבים.

זאב אלקין: עד כמה שאני מבין, התקציבים שהיו בשנה שעברה אינם בנמצא השנה ולהערכתי, הבעיות לא נפתרו, לפחות ממה שאני מכיר ופגשתי.

זאב אלקין: הערה שניה בענין בתי ספר פרטיים.

זאב אלקין: אני לא מבין את החרדה הגדולה של השרה מבתי הספר הפרטיים כאילו כל הבעיות האחרות שלנו נפתרו.

זאב אלקין: אני הייתי נזהר מלמקד את זה כאחת הבעיות הגדולות שאיתן אנחנו צריכים להתמודד.

זאב אלקין: לצערי, לא חסרות בעיות אמיתיות הרבה יותר למשרד החינוך.

535: רוב הנושאים שרציתי להעלות, כבר נגעו בהם אבל אתייחס לשתי נקודות: 1.

535: אני חושב ששמענו סיפור מדהים, אדוני היושב ראש.

535: אני מציע שהוועדה שלנו תפנה ליועץ המשפטי כדי לבדוק איך זה יכול להיות שפקיד במשרד האוצר יכול לסחוט את שרת החינוך ולהגיד לה שאם היא תצביע נגד, אז יקצצו את תקציב החינוך של המדינה בעוד כמה עשרות מיליונים.

535: כולנו היינו במצבים האלה ולפעמים גם הצבענו נגד.

535: כולנו היינו במו"מ עם משרד האוצר.

535: אנחנו יודעים מה מותר למשרד האוצר להגיד ומה אסור.

535: יכולים להיות מצבים כאשר ראש הממשלה יכול להגיד לשר שיצטרך לפטר אותו, כי יש לו זכות.

535: לא יכול להיות שפקיד משרד האוצר מאיים לקצץ את התקציב אם שר זה או אחר מצביע כך או אחרת.

535: אם זה באמת קרה ושרת החינוך אמרה שכך אמרו לה נציגי משרד האוצר, אני חושב שדבר כזה צריך לבחון ולבדוק אצל היועץ המשפטי.

535: אולי סוף סוף תפסנו את פקידי משרד האוצר על זה שעברו את הקווים האדומים שהיה אסור להם לעבור.

535: דבר שני, אני לא מכיר מספיק את הסוגיה על בתי הספר הפרטיים.

535: אני לא יודע איך אפשר במדינה דמוקרטית לאסור על בתי ספר פרטיים.

535: זה נכון שאנחנו בעד שוויון אבל כאשר אנשים שיכולים להרשות לעצמם מציעים המון כסף למורים פרטיים, אין לנו שום אפשרות לעצור את זה וברור שמי שיכול ימשיך לעשות את זה .

535: אז בתי ספר פרטיים זה להוציא הרבה פחות כסף כאשר אלף אנשים מוציאים את זה מאשר שיעורים פרטיים.

535: שמעתי עכשיו על הסכנה כאשר עמותות עוינות למדינת ישראל מקימות בתי ספר פרטיים.

535: הדרך להילחם בזה זה לשים כללים ברורים מי יכול ומי לא.

535: ברור שאם יש עמותה או מישהו שלא מכיר במדינת ישראל או בצורה כזו או אחרת הוא מכיר בזכות לטרור או בדברים אחרים, הוא לא יוכל להקים.

535: יותר מזה, אם בבתי ספר מסרבים להכיר בריבונות של מדינת ישראל או דברים כאלה, איך אפשר לעצור את זה?

מיכאל מלכיאור: חבר הכנסת שרנסקי, אני מציע שנסכם עם השרה שנקיים דיון על זה, כי זו סוגיה רחבה ועמוקה וחשובה.

535: סוגיה אחרונה: רוב הדברים של השרה היו במקום ולעניין.

535: הערה אחת של השרה היתה ממש מקוממת בגלל שהיא היתה הערה פוליטית: להגיד שילדים של גוש קטיף הם קורבנות של משפחות שחשבו שלא יהיה פינוי, זה לא לדעת מה קורה בשטח.

535: אין שום הבדל בין ילדים במשפחות שעזבו ברצון או בהסכמה את גוש קטיף לאלה שלא.

זבולון אורלב: יש הבדל.

זבולון אורלב: אלה שהלכו מרצון ובשיתוף פעולה הם דפוקים יותר.

זאב אלקין: הוא צודק.

535: אם מישהו לא יודע סטטיסטיקה, אז הסטטיסטיקה הרשמית בניצנים הרבה יותר גרועה מבחינת עבודה, השקעה קהילתית.

535: שם זה משפחות שעזבו בשיתוף פעולה מלא עם הרשויות.

535: רוב רובן.

535: הייתי כמה ימים במחנה קיץ לילדי גוש קטיף עכשיו, "קרן מנדל" ועוד ארגנו.

535: לא צריך להיות מומחה בשביל לראות איזו בעיה פסיכולוגית עצומה יש לילדים האלה שבמשך שנה הם בלי בית.

535: אפילו אלה שבשומריה.

535: קיבלתי לפני יומיים בקשה אולי אפשר לגייס דחוף עוד 50 אלף שקל לשלושה ילדים בחינוך מיוחד שעברו מעצמונה.

535: משרד החינוך נותן רק מה שהוא צריך לתת ושם, מסיבות ברורות שאין בית ואין שירותים צריכים יותר.

535: יש בלי סוף צרכים לילדים קטנים שבמשך שנה נמצאים בלי בית.

535: להגיד שהם קורבנות לזה שהמשפחות לא הסכימו לשתף פעולה, תבדקו את הסטטיסטיקה.

535: מי ששיתף פעולה נמצא במצב לא פחות גרוע.

עבאס זכור: שמעתי מכבוד השרה שיש פער גדול בין כל הילדים במדינת ישראל לבין הערבים והחרדים.

עבאס זכור: אני חושב שזאת אחריות של השרה לסגור את הפער הזה והגיע הזמן שכל ילדי ישראל, יהודים ותיקים, ערבים, עולים, חרדים, כולם יהיו סוג אל"ף.

עבאס זכור: לא מקובל שיש ילדים סוג בי"ת וסוג אל"ף.

עבאס זכור: הדבר השני, עלינו, כוועדת חינוך, להתנגד לקיצוץ במערכת החינוך ולפעילות במשרד החינוך.

עבאס זכור: דבר שלישי, החלוקה בתקציב לשיקום מערכת החינוך והבריאות בצפון, שתהיה החלוקה לפי אחוז הילדים ולא לשמוע לכל הקיצוניים כמו גדעון עזרא, שבצפון יש 60% ערבים שהם הרוב והמלחמה לא הבדילה בין ערבים ליהודים ובין מג'דל כרום לבין כרמיאל וכל ישוב בצפון.

עבאס זכור: כל ילד צריך שיקבל את הזכות שלו.

עבאס זכור: אני חושב שבתי ספר במיוחד בצפון, בנגב ובדרום עם אסבסט, אני לא יודע אם הם ערוכים לפתיחת שנת הלימודים והאם מקובל בעידן הזה לפתוח בית ספר עם אסבסט.

עבאס זכור: אני מבקש לא לפתוח כל בית ספר עם אסבסט בכלל, אם זה בישוב ערבי או יהודי.

עבאס זכור: תודה.

מיכאל מלכיאור: חבר הכנסת גפני, בבקשה.

משה גפני: אדוני היושב ראש, גברתי השרה, אנחנו ישבנו בקדנציה הקודמת כאן, בוועדה, והעברנו את אותה ביקורת על שרת החינוך הקודמת.

משה גפני: אני יכול לצטט את חברת הכנסת יולי תמיר שאמרה אז דבר נכון, שלא מקובל ששרת החינוך תאמר שמשרד האוצר אשם.

משה גפני: אין דבר כזה.

משה גפני: שרת החינוך נושאת באחריות.

משה גפני: היא חברה בכירה בממשלה ואין משרד האוצר וזה נכון.

משה גפני: זה נכון גם לגבי עכשיו.

משה גפני: אין מצב כזה שבו אפשר להאשים את משרד האוצר.

משה גפני: הייתי שותף אתך והיתה לי ביקורת קשה מאוד ואני לא חוזר בי מהביקורת לגבי איך שהתנהל משרד החינוך בשנים עברו.

משה גפני: אני מחכה לימים שבהם אוכל לדבר באופן כללי על מערכת החינוך במדינת ישראל ואני עדין לא זוכה לזה, מכיוון שאני רואה במערכת החינוך החרדית את המעשים שבכל יום.

משה גפני: אתמול הייתי בסיור באחד הישובים אז את המורים והמורות שגרים באזור מסיעים בחינוך הממלכתי והממלכתי דתי אבל לא מסיעים בחינוך העצמאי.

משה גפני: הרשות המקומית אומרת שמשרד החינוך לא מאפשר להם מכיוון שהוא לא מתקצב אותם.

משה גפני: נאמר כאן על ידי מיכל צוק קודם, בישיבה באולם ההרצאות והטענות של הסתדרות המורים בצדק שאי אפשר לרענן את מערכת החינוך מכיוון שלא נותנים אפשרות לפרישה מוקדמת - -

זבולון אורלב: אגב, נמסר לי ש-700 מתוכם זה פרישות בריאות שבעבר אל נכללו במכסות האלה.

מיכאל מלכיאור: טיפלנו בזה פה, בוועדה.

מיכאל מלכיאור: עשינו על זה דיון וכל הנתונים ידועים לכל מי שהיה.

משה גפני: - - בתוספת של 220 פרישה מוקדמת בתיכוניים.

משה גפני: בחינוך החרדי לא צריך לרענן את המורים והמורות ואין אפילו אחד, מכסה אחת.

משה גפני: את היית בשבילי תקווה גדולה.

משה גפני: אני אומר את האמת.

משה גפני: את אישה ליבראלית והנאום הראשון שלך כשרה היה על זה שצריך שתהיה הזנה בכל בתי הספר, כולל בתי הספר החרדיים.

משה גפני: זאת היתה תקווה גדולה ואני לא רוצה להיכנס עכשיו לפרטים.

משה גפני: אני רוצה להגיד לך דבר אחד: שמעתי בשבוע שעבר את מנכ"ל המשרד שלך, שיש ילדים רבים בחינוך המוכר שאינו רשמי שרובו חרדי.

משה גפני: אז מה לעשות?

משה גפני: אפשר להעביר חוק שלא נוליד ילדים.

משה גפני: בסדר, נדון בעניין הזה ונקיים דיון פילוסופי מעמיק האם צריך להוליד ילדים כן או לא, אבל שמנכ"ל המשרד שלך יגיד שהחינוך החרדי מקבל יותר?

משה גפני: אפשר להגיד: לא צריך את הילדים האלה, אפשר לזרוק אותם לים.

משה גפני: אפשר להגיד שלא צריך לתקצב אותם, אבל להגיד שהם מקבלים יותר?

משה גפני: הרי אני יודע את האמת.

משה גפני: את מי משקרים פה?

משה גפני: אני אומר לך שהיתה לי ביקורת קשה מאוד ולא אכנס לפרטים, לגבי שרת החינוך הקודמת.

משה גפני: המנכ"לית היא פקידה, עזבי אותה.

משה גפני: לגבי המנכ"ל את נושאת באחריות.

משה גפני: אני אומר לך שהמציאות הזאת שבה היה דיאלוג עם שרת החינוך הקודמת, שראשי המערכת ישבו עם השרה, עם הפקידות הבכירה, עם האגף לחינוך מוכר, הייתי מרוצה או לא, זה לדיון אחר.

משה גפני: אבל אני אומר לך שאת לא ישבת ותאמיני לי - -

יולי תמיר: אולי לא לשביעות רצונך אבל היית במשרדי - -

משה גפני: גברתי השרה, תאמיני לי, אני לא מתכוון לרעתך.

משה גפני: לא היתה ישיבה מסודרת.

משה גפני: אני ישבתי אתך מזמן וישב אתך גם מנכ"ל החינוך העצמאי.

משה גפני: לא היתה ישיבה מסודרת של המשרד על מערכת החינוך החרדית לראשונה מאז קום המדינה.

משה גפני: אז אמנם עוד לא נולדתי, אבל בשנים שאני מכיר לא היה דבר כזה שראשי המערכת לא ישבו.

משה גפני: הרי בכל אופן מדובר על ילדים בישראל מה מגיע, מה לא מגיע, מה מוכר שאינו רשמי, מה החוק אומר ומה לא?

משה גפני: אפשר לקבל החלטה חוקית שלא מתקצבים את הילדים האלה.

משה גפני: זאת החלטה.

משה גפני: את נושאת באחריות.

משה גפני: אני מבקש ממך.

משה גפני: שנת הלימודים נפתחת ביום ראשון.

משה גפני: יש בוקה ומבולקה.

משה גפני: מערכת החינוך החרדית תפתח בכל מקרה, גם אם לא יהיה שקל אבל החובה שלך גם כאישה ליבראלית, גם כשרת החינוך וגם כמו שאת מצהירה כל הזמן ואני מאמין לך.

משה גפני: שבי עם ראשי המערכת הזאת ומהר.

משה גפני: גם עם החינוך היסודי, החינוך בגיל הרך, התיכוניים והעל תיכונים.

משה גפני: את יכולה לעשות ישיבה אחת, אבל לעשות ישיבה עם ראשי המערכת.

משה גפני: את אמרת דבר ואני לא רוצה לסתור אותך, שיש כסף להסעות על פי הקריטריונים.

משה גפני: אני לא רוצה להעמיד את לבנה אברמוביץ, מנהלת האגף לחינוך מוכר שתגיד את האמת.

משה גפני: אין שקל.

משה גפני: אין.

משה גפני: אין ל-3 בספטמבר שקל אחד להסעה.

משה גפני: זה נובע כתוצאה מתשלום חובות בעבר, אבל מה זה משנה?

משה גפני: את אחראית לזה ששנת הלימודים תפתח...

יולי תמיר: אתה אחראי לזה שכשנותנים לך תקציב ואתה כל שנה עובר - -

משה גפני: אני לא לוקח תקציב בכלל חוץ מהמשכורת שלי כחבר כנסת וגם זה הרבה מדי.

יולי תמיר: אני אענה על זה.

משה גפני: אני מציע שתזמני את ראשי המערכת הזאת.

משה גפני: מה שמגיע להם, שיקבלו.

משה גפני: מה שלא, שלא יקבלו אפילו שקל אחד נוסף.

משה גפני: אל תגידי את המילה קריטריונים.

משה גפני: זה לא ענייני.

משה גפני: מה שלא בקריטריונים - שלא יקבלו.

משה גפני: אבל המציאות הזאת שהמערכת הולכת לפתוח לראשונה את שנת הלימודים מבלי שהיא יודעת מה היא הולכת לעשות מהגיל הרך ועד העל תיכוני, זה לא בסדר.

משה גפני: אני מבקש ממך שתעשי את זה.

מיכאל מלכיאור: תודה.

מיכאל מלכיאור: חבר הכנסת גלנטי, אחרון הדוברים.

יצחק גלנטי: רבותי, אין לי צל של ספק ששרת החינוך, הגברת יולי תמיר, נכנסה לנעליים לא קלות.

יצחק גלנטי: היא קיבלה ירושה עם הרבה גיבנות.

יצחק גלנטי: לתפקד במסגרת הזו, אני חושב שהיא עושה כמיטב יכולתה אבל, אני מוסיף את ה"אבל".

יצחק גלנטי: קשה לי לשמוע מצב שבו מאיימים על שר גורמים מהאוצר שאם הוא לא יתמוך בקיצוץ איקס או ווי אז המשרד של השר יעמוד ללא תקציב.

יצחק גלנטי: האם מחר יתכן מצב כזה גם במשרד הבריאות?

יצחק גלנטי: יבואו ויאיימו על שר הבריאות שאם הוא לא יצביע בעד קיצוץ בתקציב, אז בעצם יחסלו את התקציב של משרד הבריאות?

רונית תירוש: השרה אמרה שאיימו עליה?

יולי תמיר: לא אמרתי שאיימו עלי וכדאי שנפסיק עם העניין הזה.

יולי תמיר: אתה יודע יפה מאוד את המהלך, או שאתה מגיע להסכם או שמקצצים.

יולי תמיר: זה לא איום אבל זו התנהלות לא ראויה.

יצחק גלנטי: כך זה השתמע.

יולי תמיר: זו התנהלות לא ראויה ואני חושבת שצריך לרדת מהעניין של האיום.

יולי תמיר: בכל דיון תקציבי או שאתה מתפשר או שיהיה קיצוץ במלואו.

יצחק גלנטי: מעבר לזה, אני חושב שהנושא של הפרטת בתי הספר הוא מאוד חשוב וצריך לתת עליו את הדין, כיוון שזה מוביל ללא צל של ספק לחינוך לעשירים וחינוך לעניים במדינה.

יצחק גלנטי: כאן נשמעה בין היתר הודעה שמתקבלות תרומות מהקהילות היהודיות בעולם הרחב והן מחולקות שווה בשווה עם הסקטור העדתי האחר.

יצחק גלנטי: אני הייתי רוצה לדעת האם יש תרומות מקבילות או תרומות מקהילות ערביות בעולם, שגם הן מתחלקות באופן שווה או משהו כזה?

יצחק גלנטי: אם כן, הייתי רוצה לדעת על מה מדובר, על אילו סכומים מדובר?

אתי בנימין: בקצרה – אני נציגת היו"רים היישוביים במדינת ישראל.

אתי בנימין: היו"רים היישוביים עשו בשבועות האחרונים כמיטב יכולתם על מנת לפתוח את שנת הלימודים בשגרה כי אנחנו חושבים שפתיחת שנת לימודים זה יום חג לנו ולילדים.

אתי בנימין: אני חושבת שלא נוכל לאפשר את פתיחת שנת הלימודים כסדרה אם לא תהיה אבטחה נאותה.

אתי בנימין: רמת המאבטחים במוסדות החינוך נמוכה מאוד כי הממשלה לא מאפשרת לנו הכרה במאבטחי מוסדות חינוך כמקצוע מועדף.

אתי בנימין: כ-700 אשכולות גני ילדים ומוסדות חינוך קטנים לא יקבלו אבטחה כי עד היום מימנה את זה יהדות התפוצות וזו בושה וחרפה למדינת ישראל שאנחנו צריכים לממן אבטחה לילדים שלנו מתרומות.

אתי בנימין: אתמול נלקחו 114 ניידות מוסדות חינוך מאבטחת מוסדות חינוך.

אתי בנימין: להזכירכם, הניידות האלה נועדו לאבטחת מוסדות חינוך ולא ייתכן שהמשטרה תספח את זה למערך המשטרה כללי.

אתי בנימין: אנחנו, כארגוני הורים, כוועדי הורים יישוביים, לא נוכל לאפשר פתיחת לימודים סדירה ב-3 לספטמבר.

רונית תירוש: זה היה תקציב של משרד החינוך ובשלב מסוים החליטו להעביר אותו למשטרה.

רונית תירוש: זו גניבה ממשרד למשרד.

רונית שלו: דיברו פה על כל מיני מגזרים מקופחים אבל לא שמעתי על היערכות של החינוך המיוחד.

רונית שלו: אם מדברים על כיתות לימוד, אולי אנשים לא מודעים לכך שבמשך השנים האחרונות לא נוספה כיתת לימוד אחת בחינוך המיוחד.

רונית שלו: אני מדברת על ילדים עם בעיות מוטוריות וגני ילדים.

רונית שלו: לא ידוע לי שנוסף גן אחד.

רונית תירוש: אל תגידי את זה, זה לא נכון.

גוני צור: רציתי להעלות רעיון שהעלינו כבר כמה וכמה פעמים, לנסות לתקן מקום מאוד מקופח בגיל הרך לגבי גני טרום חובה של אשכול 3.

גוני צור: אולי עכשיו, במסגרת ההיערכות לצפון אולי יהיה נכון לתת עדיפות רק לישובי הצפון שנמצאים באשכול הזה ולנסות לטפל בזה גם על ידי גני ילדים.

מיכאל מלכיאור: תודה רבה.

מיכאל מלכיאור: שרת החינוך, בבקשה.

יולי תמיר: מספר דברים: ראשית, אני רוצה להבהיר שלא מדובר באיום אבל מדובר בניהול לא תקין של מערכת היחסים בין המשרדים לאוצר.

יולי תמיר: במהלך הניהול הלא תקין יש התערבות של האוצר בדרך הניהול של המשרד ולא רק בתקצובו.

יולי תמיר: גם עניין הקיצוצים נעשה בדרך כלל באופן שלא לוקח בחשבון את ההחלטות המקצועיות של המשרד וזה בעיניי לא תקין וארחיב על זה בישיבה הבאה.

זאב אלקין: דיברת על כך שגובה הקיצוץ הותנה בהצבעה שלך בממשלה.

זבולון אורלב: את אמרת שאם לא היית מגיעה להסכם על 115 מיליון היו מקצצים 300 מיליון.

זבולון אורלב: זה מה שאמרת וזה איום.

יולי תמיר: אני קוראת לזה התנהלות לא תקינה, שכל שר שהיה פה מכיר היטב את העניין.

יולי תמיר: אם אתה לא מגיע למו"מ אתה סופג את מלוא הקיצוץ.

יולי תמיר: לגבי העולים - נשאלנו קודם לגבי שירותים של ייעוץ לעולים.

יולי תמיר: יש שירותים גם בשפות השונות וגם במבנה הקהילות השונות במטרה להתאים את הייעוץ לעולים.

יולי תמיר: לגבי ילדי גוש קטיף - אמרתי שילדי גוש קטיף קיבלו את הסיוע.

יולי תמיר: היה כסף חד פעמי.

יולי תמיר: מה שניתן, ניתן ברוחב לב ומה שלא ניתן לא תוקצב השנה ולכן - -

זאב אלקין: למה?

יולי תמיר: כמו עשרות דברים אחרים שהגשנו בקשה ולא תוקצבו.

יולי תמיר: זה מפתיע אותך?

יולי תמיר: בין היתר הדברים שתועדפו השנה ותוקצבו השנה, כולם חולקו באופן שווה.

יולי תמיר: יש כמה ילדים מגוש קטיף והם יקבלו את התמיכה כמו שאר הילדים שם.

יולי תמיר: אין ולא אושר הכסף הנוכחי לעניין גוש קטיף.

יולי תמיר: לגבי הערבים - שאף אחד לא יצפה ואמר נכון חבר הכנסת גפני, האחריות כולה עלי ואני לא מתנערת ממנה, אבל היא נלקחת מנקודת המוצא שקיבלת במערכת.

יולי תמיר: אני אנסה לתקן את מה שהיה אבל אני לא יכולה לקחת אשמה על הדברים, שבמשך שנים על שנים יצרו אותם כתוצאה ממערך העדיפויות שבהרבה מאוד מהמקרים בעיניי היה לא נכון.

יולי תמיר: אני יכולה להיות אחראית לאיך אנחנו מחלקים את התקציבים קדימה ואני אומרת לך, חבר הכנסת זכור, שבכל מקרה ובכל עניין כולל בעניין הבא שנדון בו, המגזר הערבי יקבל את חלקו ויותר מזה, כי אם אני עובדת על פי קריטריונים של אשכולות, למגזר הערבי יש עדיפות בגלל המצב הסוציו-אקונומי הנמוך שלו.

משה גפני: מה שלא תוכלי להגיד לי בדיון הבא.

יולי תמיר: אם אוריד את המתח, לקראת הדיון הבא לא יישאר פה קהל אז לא נקדים את המאוחר.

יולי תמיר: אומר לך כך, חבר הכנסת גפני: אשמח לשבת שוב עם ראשי החינוך שלנו אבל צריך לדעת דבר אחד שהיה לא תקין בעבר ונעמוד בו בעתיד, אני מקווה: מתקצבים באופן מוגדר הסעות למרחק מסוים.

יולי תמיר: כאשר החינוך החרדי לא תמיד מסתפק בהסעה כפי שהיא מתוקצבת על פי הקריטריונים שלנו כי הבית ספר הזה לא בדיוק שייך וזה לא בדיוק ראוי, נוצרים פערים.

יולי תמיר: רוצה הציבור לדעת איך נוצר הפער?

יולי תמיר: הפער והחוב נוצרים כתוצאה מאי ציות לכללים.

יולי תמיר: אני אדאג, ודיברתי על זה עם מר עד הרשקוביץ, שאנחנו נתקצב לפי הכללים שלנו.

יולי תמיר: מצד שני, אם תהיינה חריגות שנובעות מהסעות לא בהיקף הזה, לא נכסה בשנה הבאה אחורה את החריגות האלה ונאמר לכם בגלוי: חרגתם, יופסקו ההסעות.

יולי תמיר: לאלה שהעלית את בעייתם בפניי, תאמר להם וגם אני אומר להם שכל עוד יש ציות לכללים שלנו, הענין יתוקצב.

יולי תמיר: תהיה חריגה, ביום שיגמר הכסף על פי הכללים הראויים, לא תהיה יותר הסעה.

יולי תמיר: היה נוהג של עצימת עין ולא עוד.

משה גפני: גם לגבי השיפוצים והסעות המורים ומכסות הפרישה?

משה גפני: לגבי הכל.

משה גפני: אין זמן להגיד את הכל.

יולי תמיר: לגבי כל דבר ועניין.

יולי תמיר: אומר לך דבר נוסף שאינני יודעת אם ישמח או יעציב אותך: אנחנו נקיים פה דיון.

יולי תמיר: אשמח אם ייקח לנו עוד כמה זמן להיות מוכנים אליו.

יולי תמיר: אנחנו נקיים דיון על העניין של המוכר שאינו רשמי ואני חושבת שאזרחים במדינת ישראל, ערבים, יהודים, חרדים וחילוניים ומכל הצבעים הזנים והמינים, צריכים לקבל החלטה איפה הם רוצים להיות.

יולי תמיר: אם הם חלק מהמערכת הציבורית, הם מקבלים עליהם דברים מסוימים ומקבלים גם מימון מסוים.

יולי תמיר: אם הם לא רוצים להיות חלק מהמערכת הזאת, המקום המסוים שהם הגדירו לעצמם, יש לו גם מחירים.

יולי תמיר: אנחנו נצטרך להגדיר מחדש את המקום הזה על המחירים שלו ועל התועלות שבו וכל אחד יחליט איפה הוא רוצה להיות.

יולי תמיר: אבל אם הוא מחליט שהוא במקום מסוים, לא יוכל להיות ברגל אחת במקום אחד וברגל שניה במקום אחר.

משה גפני: לכן ביקשנו במו"מ הקואליציוני להגדיר את חוק החינוך בדיוק.

משה גפני: אני שמח שבסוף לא נכנסנו לקואליציה.

משה גפני: תישארו אתם שם.

יולי תמיר: אני אשמח לעשות את ההגדרה הזאת כי לולא ההגדרה הזאת אנחנו נמצאים כל הזמן במצב של אי תקינות וזה לא מצב ראוי.

שמואל הלפרט: כבוד השרה, מה את מציעה לחינוך העצמאי שיפתח בעזרת השם את שנת הלימודים ביום ראשון ואין לו אגורה שחוקה עבור הסעות.

שמואל הלפרט: מה שניתן היה על חובות - -

מיכאל מלכיאור: הרב הלפרט, השרה אומרת בפעם השישית שזה לא נכון.

מיכאל מלכיאור: יש הסעות על פי הקריטריונים.

מיכאל מלכיאור: השרה הכתיבה שכך יהיה.

יולי תמיר: החובות שפערתם נפערו בגלל שלא צייתו ונשמעו להוראות של משרד החינוך.

שמואל הלפרט: יש מצב נתון, איך פותרים את הבעיה?

יולי תמיר: סליחה, שום גוף שמתוקצב על ידי המדינה לא יכול לנהוג באופן לא תקין, לפעור פער תקציבי ואז לבוא למדינה ולבקש שתכסה את ההתנהלות הבלתי תקינה שלו.

יולי תמיר: כל מה שיהיה תקין יתוקצב וכל מה שיהיה לא תקין לא יתוקצב.

יולי תמיר: זו התנהלות נכונה גם אם יש בעיה הפעם, נשתדל לפתור את הבעיה.

יולי תמיר: תדעו לכם שאם עוד פעם אחת יהיה מצב שלא יקבלו את הקריטריונים שלנו להסעות, בדרך כלל יש לי את הויכוח הזה לא רק אתכם אלא עם כל מיני גופים בחברה הישראלית ולכולם אני אומרת אותו דבר: יש קריטריון שיקבע וכל אחד ידע מהו יפעלו על פיו.

יולי תמיר: יחרגו מזה – לא תבוא המדינה ותכסה, תצטרכו לחפש מקורות שלכם.

יולי תמיר: אמרתי שנשב וננסה, לא היינו צריכים לעשות את זה.

יולי תמיר: לא צריך משרד לכסות חובות.

שמואל הלפרט: לפנים משורת הדין - -

משה גפני: זה לא לפנים משורת הדין.

משה גפני: המשרד אישר את זה כל השנים.

משה גפני: זה לא בגלל קריטריונים.

משה גפני: אני מקבל את מה שאת אומרת - -

יולי תמיר: אנחנו נשב אתם.

מיכאל מלכיאור: אנחנו רוצים לדעת שביום ראשון יש הסעות.

עדי הרשקוביץ: כל ההסעות שעל פי קריטריונים, נאשר אותן.

יולי תמיר: אני רוצה לבקש מהרב מלכיאור בקשה נוספת: נדמה לי שהיה כדאי להביא לכאן את השר לביטחון פנים.

יולי תמיר: אני אשמח לבוא לישיבה יחד אתו כי גם אני מאוד מודאגת מהעניין הזה.

יולי תמיר: אין בסמכותי החוקית וגם לא התקציבית לקבוע איך מאבטחים את בתי הספר.

יולי תמיר: כיוון שזו שאלה חשובה, אנחנו רוצים לפתוח את השנה בצורה מסודרת אבל השאלה הזאת לא צריכה לרדת מהבמה מעצם פתיחת השנה.

יולי תמיר: זו שאלה חשובה וצריך להביא לכאן את השר שהוא הגורם האחראי.

יולי תמיר: מאוד הייתי רוצה שנשב אתו פה וגם אני אבוא לישיבה הזאת ונסכם מה עושה המשרד לביטחון פנים כדי שתהיה אבטחה מרבית ומיטבית לכל הילדים.

יולי תמיר: בשאלת בתי הספר הפרטיים אמרנו שיהיה דיון נפרד.

זאב אלקין: אני לא קיבלתי תשובות לשאלות שלי.

יולי תמיר: בשאלת ילדי גוש קטיף אמרתי שנמשיך במה שאפשר אבל אין לנו תקצוב נוסף.

יולי תמיר: לגבי שאלת העולים, אמרתי שיש פתרון לכל העניין - -

זאב אלקין: לא התכוונתי לשאלה של חבר הכנסת מילר על פסיכולוגים שמדברים בשפות העולים או לא, שהיא שאלה חשובה כשלעצמה.

זאב אלקין: אני שאלתי בהקשר הכולל יותר לקראת פתיחת שנת הלימודים.

זאב אלקין: הרי את יודעת בדיוק כמוני שחלק גדול מאוד של האחוז הגבוה של הנשירה והירידה של התוצאות בבגרויות היו במגזר העולים.

זאב אלקין: לכן, התשובה שיש פסיכולוגים שמדברים את השפות של העולים בכלל לא עונה על השאלה הזאת.

יולי תמיר: לא רציתי להגיב לדבריה של רונית תירוש כי לא ראיתם את כל התכנית שהצגנו לממשלה והיה כדאי לראות אותה לפני שמגיבים.

יולי תמיר: יש הקצאה מיוחדת, כי אני חוששת שלא מדובר רק בילדי העולים אלא בכלל בקרב ילדי הצפון תהיה ירידה ביכולות לקראת שנת הלימודים הקרובה.

יולי תמיר: לכן הצגנו תכנית שעוסקת בעיבוי לימודי וגם בנושאים תכניים.

יולי תמיר: לפי מידת התקצוב, כך תהיה מידת השירות.

יולי תמיר: אם יהיה תקצוב לצפון בוודאי שעיר כמו כרמיאל או נצרת עלית, שיש בה אחוז גדול של עולים, תקבל לא רק את התקציב לכלל הילדים אלא עם דגש מיוחד לעולים כי אנחנו מכירים היטב את הבעיות שנוצרו שם.

מיכאל מלכיאור: כבוד השרה, יש עניין לגבי העולים לפי נתונים שקיבלנו.

מיכאל מלכיאור: כשאנחנו עשינו השוואה של הנתונים השונים קיבלנו תמונה ממש עגומה ביותר שלא רק שיש ירידה בזכאים אלא שזכאי בגרות, נדמה לי, שהמספר ירד.

מיכאל מלכיאור: שרק 25% - -

יולי תמיר: המספר ירד ב-4%.

מיכאל מלכיאור: אני אומר ל שזה מדויק.

מיכאל מלכיאור: עושים כל מיני סטטיסטיקות כדי לבלבל את האויב ולכן לא מגיעים לעמק השווה של מה הנתון האמיתי.

מיכאל מלכיאור: אחרי שעבדנו על זה וישבנו עם נציגי משרד החינוך, אני אומר לך שהמספר הזה מדויק.

מיכאל מלכיאור: המספר הזה הביא לכך שדרשנו ממשרד החינוך לעשות היערכות חירום מיוחדת.

מיכאל מלכיאור: אם אנחנו רוצים עליה למדינה, חייבים לעשות דברים מיוחדים פה כדי לשנות את המציאות זאת.

מיכאל מלכיאור: לא קיבלנו תשובה מהמשרד.

יולי תמיר: ישבנו עם השר לקליטת עליה במשרדו.

יולי תמיר: עשינו עבודת תיאום והיערכות לקראת השנה הבאה מתוך השגרה, אני לא מדברת על תוספות.

יולי תמיר: דיברנו עם השר לקליטת העליה ואנחנו עושים פעילות משותפת בעניין של טיפול בנוער עולה.

יולי תמיר: כמובן שכמות ההשקעה שלנו נוצרת מהיכולת התקציבית, אבל גם אם לא תהיה תוספת תקציב, הנושא הזה על סדר יומנו.

יולי תמיר: נערכנו לקבל נתונים על העליה של השנים האחרונות.

יולי תמיר: בסך הכל, כידוע לכם, לצערי, אנחנו מתוקצבים לטפל בילדים רק בשנה שנתיים הראשונות - - זאב אלקין: מה זאת אומרת?

יולי תמיר: משרד הקליטה מעביר אלינו תקציב לשנה שנתיים הראשונות חוץ מאשר לילדי קהילת יוצאי אתיופיה.

יולי תמיר: אנחנו ערוכים לתת מהלך של תמיכה בכל המקומות שבהם איתרנו, וזה תהליך של איתור מאוד מדויק באילו בתי ספר ובאילו מקומות זקוקים לזה.

יולי תמיר: בתהליך איתרנו מקומות שיש גם חפיפה בין מספר עולים רב לבין צמיחה בהישגים.

יולי תמיר: אנחנו מודעים לכך שבמקומות האלה שצריך לתת תמיכה ריכוזית, חלקה לעולים וחלקה אולי לכל המערכת הבית ספרית, על פי מידת הצורך.

זאב אלקין: המשמעות של התשובה שלך היא שהמצב יישאר פחות או יותר כמות שהוא.

יולי תמיר: לא, המצב הוא שאנחנו יודעים בדיוק לאתר ואחזור על דבריי שוב, כי לא ירדת לסוף דעתי.

יולי תמיר: אנחנו יודעים לאתר איפה היו הקשיים.

יולי תמיר: הם לא מתחלקים באופן שווה על פני כל העליה ולא על פני כל המקומות.

יולי תמיר: במקום לעשות פעולה לא ממוקדת אנחנו נעשה פעולה ממוקדת באותם בתי ספר ואזורים שבהם היתה ירידה.

יולי תמיר: אנחנו יודעים לאבחן אותם וגם לדעת פחות או יותר מי קהל היעד של האזורים האלה ושם ניתן מענה, כי אנחנו יודעים שיש באותו מקום בעיה שכנראה חלחלה עמוק מאוד לתוך המערכת הבית ספרית.

זאב אלקין: זאת מלחמה של אתמול ולא של מחר.

יולי תמיר: הדברים החדשים שנפעל לעשות בהיקף גדול תלויי תקציב.

יולי תמיר: מצד שני, זה שלא נותנים לי תוספת תקציב לא ימנע ממני לטפל בבעיות שאני יודעת לאתר אותן.

יולי תמיר: אם היה מקום שבו היתה שחיקה לימודית, וזה לא קשור רק לעולים, נעשה את זה גם בבתי ספר שלא שייכים למגזר העולים.

יולי תמיר: עשינו איתור מאוד מדויק איפה בתי הספר האלה, למה היתה ירידה בזכאות, האם היתה בעיה בבחינה אחת או בשתי בחינות, האם היתה בעיה בנושא, בשפה.

זאב אלקין: הבעיה היא מערכתית ולא רק לגבי זכאות לבגרות.

זאב אלקין: שאלתי אותך על המצב הכללי במגזר העולים.

יולי תמיר: נתתי לך תשובה מדויקת לשאלה ששאלת אותי.

זאב אלקין: לצערי, ממש לא.

אלכס מילר: לא קיבלתי תשובה לנושא של האם יש יעד מסודר, מבחינת האחוזים, מבחינת משרד החינוך - -

יולי תמיר: אני נגד לקבוע יעדים כאלה כי כל פעם שקבעו יעד של אחוזים הורידו את הרמה כדי לעמוד ביעד וחד משמעית אני נגד זה.

אלכס מילר: כמה אתם רוצים מבחינת הצלחות - -

יולי תמיר: אני אומרת לך חד משמעית שעדיף לי להישאר במצב הקיים ושכל תעודת בגרות תהיה איכותית ושאפשר יהיה ללכת אתה הלאה מאשר לעלות את הרף שוב ושוב ולהוריד את הרמה של הבגרות כדי שאני אגיד שזה עלה.

יולי תמיר: אני לא משחקת במספרים.

אלכס מילר: אני לא מדבר על הורדה מבחינת הרמה אלא האם זיהיתם איפה יש בעיה מבחינת הירידה בהצלחה.

אלכס מילר: אתם נותנים כרגע פתרון לאותן בעיות שנוצרו?

יולי תמיר: ניתן תגבור במקומות שהיו בעיות אבל אם אתה שואל אותי אם יש יעד מוצהר של משרד החינוך להמשיך להעלות את אחוז מסיימי הבגרות ואני אשעבד את המערכת ליעד הזה, התשובה שלי היא: לא.

יולי תמיר: זה יצר תוצאות לוואי שליליות בעיניי.

יולי תמיר: זה יצר שחיקה באיכות תעודות הבגרות וזה יצר הישגים מדומים ואני לא בעד זה.

יולי תמיר: אני בעד לתת מענה לבעיות במקומות שבהם יש בעיה, מבלי להשתעבד לשום יעד מספרי.

רונית תירוש: המיצ"ב אחד לארבע שנים בכלל לא יהיה בקדנציה שלה, בגרויות היא לא תעשה.

רונית תירוש: ..

רונית תירוש: לפי מה נמדוד את מצב התלמידים?

רונית תירוש: תמצאי לזה חלופה שאפשר ללמוד את מצב התלמידים.

יולי תמיר: אני חושבת שהרעיון לשעבד את המשרד למבחנים היה רעיון נואל.

יולי תמיר: המיצ"ב, שהיה כלי של מורה מול תלמידיו וימשיך להיות וגם יעבור בבתי הספר ככלי של מורה מול תלמידיו ולא ככלי של דירוג בתי ספר ותחרות יופי בין בתי ספר - -

רונית תירוש: אף אחד לא דירג אותם.

רונית תירוש: ..

יולי תמיר: המיצ"ב, לפי עצתה של פרופסור מיכל ולר יערך בצורה מסודרת, יהפוך לכלי פדגוגי ולא כלי לדירוג או יפויי המצב, המערכת תבחן את עצמה למטרות פדגוגיות ולא למטרות דירוג.

מיכאל מלכיאור: אני מוכן שנעשה דיון גם בנושא הזה.

מיכאל מלכיאור: זה נושא ראוי וכבד.

מיכאל מלכיאור: זה שאת אומרת שאת לא משעבדת, אני מאוד יכול להבין אבל אפשר להשיג מטרות גם בלי לעשות את כל הקלקולים.

יולי תמיר: הבעיה היתה שכל המערכת התכווננה כל הזמן לעוד ועוד - -

מיכאל מלכיאור: אבל גם בנושא של הערכה ובדיקה, נקדיש לזה ישיבה מעמיקה.

יולי תמיר: אני אשמח.

יולי תמיר: תזמינו את מיכל ולר והיא תיתן לכם תמונה יפהפייה.

זבולון אורלב: מצד שני, אם את משלימה עם זה שלמעלה ממחצית התלמידים, אין להם סיכוי להגיע לבגרות,את לא חותרת ליעד לתקן אז את כאילו משלימה עם זה.

יולי תמיר: אני לא משלימה עם זה.

יולי תמיר: אני לא אוהבת ואני לא מקבלת ואני חושבת שזה יעד לא נכון ללכת ולהגדיר אחוזים כל הזמן.

יולי תמיר: לא כך מודדים בעיניי מערכת חינוך.

יולי תמיר: אנחנו נעשה הרבה דברים והתוצאה לא תהיה מונעת מלקבל "וי" ליד - -

אלכס מילר: אז איך מודדים את ההצלחה של המשרד?

יולי תמיר: ראשית, אני חושבת שלמדוד הערכה אמיתית של הישגים חינוכיים היא דבר מאוד קשה.

יולי תמיר: להשתעבד למדידה שהיא לא ראויה זה דבר לא נכון.

יולי תמיר: היתה ביקורת מאוד קשה של פרופסור מיכל ולר על המדידות בעבר ואני חושבת שהיא צודקת בביקורת שלה.

יולי תמיר: הרבה מהמדידות יצרו מספרים מדומים.

יולי תמיר: הצגנו את זה בישיבה שהיתה במשרד החינוך והראנו איפה היו כשלים במדידה.

יולי תמיר: יש לנו גוף מאוד מקצועי שעוסק בהערכה.

יולי תמיר: אבל שוב, השאלה את מי אתה רוצה להשביע בהערכה שלך, את התקשורת או את ראש העיר או את המורה.

יולי תמיר: בעיניי, כלי ההערכה היחיד שחשוב הוא זה שנותן למורה את הכלים לעבוד מול תלמידיו.

יולי תמיר: אפשר להתווכח על זה ואני מוכנה להגן על העמדה הזאת בכל מקום ובכל מצב.

יולי תמיר: אני חושבת שהעמדה הזאת נכונה.

אלכס מילר: ברגע שאת קובעת יעד להעלות את אחוזי ההצלחה בבגרות במתמטיקה לדוגמה, ואז את באה למורה ואת אומרת לו: תצליח, אז צריך להעלות את השעות.

אלכס מילר: זה היעד.

אלכס מילר: להשקיע.

אלכס מילר: אם לא משקיעים, אם למורה אין שום יעד והוא לא יודע איך הוא מתקדם - -

יולי תמיר: אם אתה חושב שהיעדים שצריכים להציב למורה זה כמה אחוז תלמידים יעברו, כנראה שיש בינינו פער אדיר בהבנה.

מיכאל מלכיאור: זה ויכוח עמוק ופדגוגי לגבי כל הנושא של ציונים ומבחנים ומה היעד של חינוך ואיך אתה מודד חינוך טוב.

מיכאל מלכיאור: זו שאלה כבדה וחשובה ויש תפיסות שונות ולא נפתור את זה בדיון הנוכחי.

מיכאל מלכיאור: נקיים דיון בנושא ואני מקווה שנגיע לעמק השווה בגישות.

יולי תמיר: אני אעבוד לפי ההצעה של פרופסור מיכל ולר שלדעתי היא אחת מנשות המקצוע הטובות בתחום.

יולי תמיר: אני חושבת שהגישה שהיא מציגה מאוד נכונה וראויה.

מיכאל מלכיאור: היו עוד כמה שאלות.

זבולון אורלב: אני עובר פה על ה-115 מיליון של הקיצוץ שהמשרד נתן בוועדת הכספים.

זבולון אורלב: יש פה קיצוץ במתנ"סים - -

מיכאל מלכיאור: השרה אמרה שאין שום קיצוץ במתנ"סים.

יולי תמיר: חבר הכנסת אורלב, אתה יודע כמנכ"ל לשעבר, שכסף שבא ממקום אחד עובר למקום אחר ומכסה.

יולי תמיר: הרי בסופו של דבר אתה לא שואל אותי מה יש בצד.

יולי תמיר: אתה שואל אותי מה תהיה התוצאה.

יולי תמיר: אני אומרת לך שיש דברים שאתה מוריד ואתה מביא ממקום אחר.

יולי תמיר: אתה לא מבין שבתוך הניהול של המשרד יש גמישות ואנחנו, את הדברים שהורדנו נאלצנו להוריד במקום אחד.

זבולון אורלב: את הגמישות נתת לוועדת הכספים.

עדי הרשקוביץ: זה 11.4 על כל הפעולות בלי יוצא מן הכלל.

זבולון אורלב: זה לא מה שכתוב בוועדת הכספים.

זבולון אורלב: עדי אומר משהו אחד והוא יהודי מאוד מקובל עלי אבל בפני יש את המסמך שהולכים להצביע עליו והוא שונה.

רונית תירוש: בגלל זה לא הצביעו בוועדת הכספים.

רונית תירוש: שלי יחימוביץ אמרה שהיא לא מצביעה כי מורידים את הפסיכולוגים.

זבולון אורלב: בשירות הפסיכולוגי מורידים.

יולי תמיר: אבל מקבלים ממקום אחר.

יולי תמיר: זבולון, אתה לא מבין שאם מורידים 700 ומוסיפים 65 מיליון זה יוצא יותר?

זבולון אורלב: לא, את ה-700 את מורידה בבסיס.

יולי תמיר: את התוספת של ה-70 מיליון אני גם מקבלת בבסיס.

רונית תירוש: לא, לא.

יולי תמיר: סליחה, עם כל הכבוד, יש שתי תוספות ל-2006 ותוספת אחת ל-2007 לפי הסיכום עם האוצר.

יולי תמיר: התוספות ל-2006 זה 65 מיליון שמיועדים לפסיכולוגים ויועצים חינוכיים.

יולי תמיר: ועוד 70 מיליון שבאים אלינו ב-2006.

יולי תמיר: במקביל, ב-2007 ה-70 מיליון האלה נכנסים לבסיס.

יולי תמיר: למה?

יולי תמיר: כי אי אפשר להוסיף אותם בבסיס ב-2006.

יולי תמיר: לכן, חלק מהדברים שקוצצו כאן יוחזרו לבסיס של 2007 ובהפעלה של 2006 הם לא יקוצצו כי מה שקוצץ כאן בא ממקור אחר.

יולי תמיר: אם זה לא ברור, אסביר את זה שוב.

ניסן סלומינסקי: אני לא יודע על מה מדובר כאן אבל אם אמרת שזה מה שיקרה – זה מקובל.

זאב אלקין: שאלתי שלוש שאלות ועל אחת מהן, בתחום העולים, קיבלתי תשובה לא מספקת ולא ציפיתי לשמוע כזאת תשובה מהשרה לקליטת העליה לשעבר אבל הבנתי את הכיוון.

זאב אלקין: היו עוד שתי שאלות:

זאב אלקין: האם היה תקציב מיועד לשיפוצים בשדרות מעבר לסוגיית המיגון?

יולי תמיר: אני לא זוכרת את המספר.

יולי תמיר: עדי, אתה זוכר כמה הוקצה?

יולי תמיר: אין לי פה את המספר המדויק.

זאב אלקין: האם היתה התייחסות מיוחדת לנושא של שדרות, כמו שדיברת כאן על התייחסות מיוחדת של נושא השיפוצים בצפון ובצדק.

יולי תמיר: היתה התייחסות ואני לא זוכרת את המספר המדויק.

מיכאל מלכיאור: אתה יכול לברר את המספר המדויק?

עדי הרשקוביץ: היה פרוייקט מיוחד לשדרות אבל אני צריך לבדוק את זה.

זאב אלקין: שאלה אחרונה: שמענו גם בסיבוב השני של הדיון כאן הרבה מאוד בנושא של השיפוצים.

זאב אלקין: זה בכל זאת לא משרד לשיפוץ החינוך אלא משרד החינוך.

זאב אלקין: השאלה מה בנושא של תוכן.

זאב אלקין: האם המשרד עושה איזו שהיא היערכות מיוחדת בנושא של תכניות לימודים ורפורמה של תוכן לקראת שנת הלימודים החדשה.

יולי תמיר: השבוע נכנסה לתפקיד יו"ר מזכירות פדגוגית חדשה.

יולי תמיר: אני יודעת שאולי זה לא פופולארי, בטח לא בכנסת, ואני לא שולפת רפורמות מהשרוול.

יולי תמיר: אמרתי ביום שנכנסתי לתפקיד ששנת תשס"ז תפתח כמות שהיא.

יולי תמיר: אני לא מכירה דרך שבה אפשר לעשות רפורמה פדגוגית ולא עקרונית ב-3 חודשים.

יולי תמיר: המורים בדרך, השיפוצים כבר בדרך, יחד עם כניסתה לתפקיד של פרופסור ענת זוהר.

יולי תמיר: אנחנו נשב ונעשה לא מעט שינויים לקראת תשס"ח.

יולי תמיר: נשמח להציג אותם כאן, על חלק דיברתי ועל חלק עוד אדבר.

יולי תמיר: אנחנו בהחלט עושים את המעשה הזה ואני לא רוצה להקדים.

יולי תמיר: אני יודעת שהלהיט זה להגיד: בואו נביא בשורה ורעיון.

יולי תמיר: אני לא מאמינה בזה שלא יצליחו לשכנע אותי.

יולי תמיר: מה לעשות שכל היום צריך להמציא רפורמות.

יולי תמיר: אני מאמינה שמערכת החינוך נעה לאט והיא צריכה לעבוד מתוך הידע שיש לה.

יולי תמיר: היא צריכה לחזק את הדברים החיוביים שהיא עושה והיא לא צריכה להמציא המצאות כי כל פעם שהמציאו המצאה גדולה - היא התרסקה.

יולי תמיר: האחרונה היתה רפורמת החיטוב שעכשיו כולם שואלים איך להיפטר ממנה.

יולי תמיר: מה לעשות?

יולי תמיר: זה לא פופולארי אבל במקום בשורות ודגלים ומהפכות, אני חושבת שצריך לקחת את הדברים הטובים שיש, הם רבים ומגוונים, ולהעצים אותם.

יולי תמיר: זו הדרך שאני רוצה ללכת בה.

יולי תמיר: לא מוצא חן בעיני מישהו?

יולי תמיר: הוא יכול לבקר אותה כמה שהוא רוצה.

יולי תמיר: לא תתפוס אותי מניפה דגל שבו אני משעבדת את המערכת אליו, כי כל פעם שעשו את זה המערכת נפגעה.

זבולון אורלב: לא התייחסת לעניין ה-3 בספטמבר.

יולי תמיר: ה-1 לספטמבר הוא יום שישי, שבו כמחצית מהמערכת ממילא לא לומדת.

יולי תמיר: הערבים לא לומדים, החינוך ההתיישבותי לא לומד ופנו אלינו כל ראשי הרשויות בצפון בכנס שהייתי בו יחד עם ראש הממשלה ומאוד ביקשו להתחיל יחד את פתיחת שנת הלימודים ב-3 לספטמבר.

יולי תמיר: היה להם חשוב לעשות עוד יום היערכות והם ביקשו זאת.

יולי תמיר: הם עשו ימי הכנה במהלך השבוע הזה.

יולי תמיר: חשבתי שה-4 שעות האלה, כבודן במקומן מונח והן תוחזרנה למערכת ולא בגלל זה צריך ליצור מצב שחצי מערכת פותחת ביום שישי וחצי ביום ראשון ולכן החלטתי לפתוח ביום ראשון.

אלכס מילר: יש לי עוד שאלה ואני חייב לקבל תשובה סופית על הנושא זה, בנושא של מועדים להרשמה לפסיכומטרי באוקטובר.

אלכס מילר: עוד יומיים ההרשמה נסגרת וחייבים לצאת עם החלטה בנושא הזה.

יולי תמיר: אמרתי שאנחנו נבדוק את זה ומי שיפנה אלינו ניתן תשובה.

יולי תמיר: לא בדקתי את זה.

יולי תמיר: אני מניחה שלא תהיה בעיה לדחות את הרישום אבל לא בדקתי זאת.

זבולון אורלב: כמה מורים חדשים יש?

יולי תמיר: לא הרבה, כי לא נותנים לנו לרענן את המערכת.

יולי תמיר: אם אין פרישות אז אין רענון.

מיכאל מלכיאור: לא סיימנו את כל השאלות לשרת החינוך.

מיכאל מלכיאור: מילה אחרונה לנציג התלמידים.

חגי אורן: מה עם תשלומי הורים?

מיכאל מלכיאור: נקיים בוועדה דיון מחדש אחרי שנגמור את המו"מ עם האוצר.

חגי אורן: זה יהיה לפני פתיחת שנת הלימודים?

מיכאל מלכיאור: לא בטוח.

יצחק גלנטי: נאמר שכבר ישנם בתי ספר שכן גובים תשלומים.

יצחק גלנטי: ..

יולי תמיר: אנחנו נתנו הנחיה לגבות רק את הביטוח שאתם אישרתם.

יולי תמיר: מי שיגבה, האכיפה השנה תעלה עשרת מונים על כל מה שהיה בעבר.

דובר: מכיוון שזו החלטה של ההורים לא מעורבת בזה הנהלת בית הספר.

מיכאל מלכיאור: סליחה, יש לנו הבטחה של השרה בשני דברים, כי ראינו שהנושא הזה הפך להפקרות.

מיכאל מלכיאור: ראשית, אמרת שאת שתעמדי על הנתונים כמה שיותר מהר ונעשה ישיבה על כל סוגי התשלומים לחינוך החינם שלנו במדינת ישראל.

מיכאל מלכיאור: אני שומע מבתי ספר דברים חמורים.

מיכאל מלכיאור: הבטחה שניה, שכל מנהל שיגבה תשלום עכשיו בניגוד לחוק, ייענש בכל חומרת העונש.

מיכאל מלכיאור: אנחנו נעמוד על שתי ההבטחות האלה כי אחרת כל הספור הופך להיות בלתי חוקי.

535: שיהיה יותר ממה שהיה בשנה שעברה.

יולי תמיר: בגלל שהיה אפס זה לא נורא.

יולי תמיר: אני מבקשת מהוועדה לאשר את התשלום כפי שהוא היום כי ברגע שיאשרו את התשלום אפשר יהיה לצאת לגביה חוקית וגם לאכיפה של החוק.

יולי תמיר: ברגע שאין החלטה - -

זאב אלקין: היתה החלטה.

זאב אלקין: ..

מיכאל מלכיאור: כרגע ההחלטה היא לא לאשר וזה אומר שכל תשלום הוא בלתי חוקי חוץ מהביטוח.

חיה קורן: אבל התקצוב נקבע על ידי ההורים ומנהל בית הספר מסתתר מאחורה.

חיה קורן: בואו נשים את הדברים על השולחן, ואף אחד לא יכול לעשות כלום.

משה גפני: מה עם קומנדו האכיפה?

זבולון אורלב: אין תשלומים אז אין קומנדו.